qundao/data-zh-poetry huggingface dataset:
寄吴铁峰姻家·其一
作者：史鉴
朝代：明

少相亲爱子相婚，家室咸宜更有孙。要与外翁成宅相，莫教空羡魏阳元。
寄吴铁峰姻家·其二
作者：史鉴
朝代：明

头玉峣峣眉目清，认呼应自解人声。马迁闻有新编史，异日当成子幼名。
寄家书
作者：史鉴
朝代：明

千里迢迢尺素书，几回修得寄双鱼。大江南去休迟暮，白发严亲久倚闾。握手相分更少留，渡江休得有沉浮。莫言一纸轻如许，无限乡心与客愁。
寄家书·其一
作者：史鉴
朝代：明

千里迢迢尺素书，几回修得寄双鱼。大江南去休迟暮，白发严亲久倚闾。
寄家书·其二
作者：史鉴
朝代：明

握手相分更少留，渡江休得有沉浮。莫言一纸轻如许，无限乡心与客愁。
寄慈感寺一峰上人
作者：史鉴
朝代：明

能诗兰谷老，化去已多年。霅上一峰秀，灯前三昩传。莲花滴漏水，月色照归船。记得长松下，曾参玉版禅。
寄西杭钮进之
作者：史鉴
朝代：明

西湖湖上水初生，重叠青山接郡城。记得扁舟载春酒，满身花影听啼莺。
寄许克大
作者：史鉴
朝代：明

春风布寥廓，万卉咸华滋。灼灼满中园，娩绿还抽绯。芙蓉抱幽独，兀兀空江湄。谁云发生晚，无乃未逢时。一朝秋节至，盈盈花满枝。回看艳阳质，孰与孤高姿。时来即成就，晚达奚足悲。
寄陆三瑜
作者：史鉴
朝代：明

柴门流水钓矶闲，梦绕天涯鬓已斑。酒债诗逋还未了，又随人去看青山。
寄陜西干布政
作者：史鉴
朝代：明

襄阳出守遂休兵，藩屏携家陜右行。化雨又生秦地草，遗民犹住汉时城。函关西据河山险，渭水东流日夜声。闻道王师新定乱，论功应在一书生。
寄震泽道士沈长春
作者：史鉴
朝代：明

春风归骑柳边停，一上仙台思杳冥。苕水远从天目下，弁山长绕太湖青。片云孤鹤吹笙度，千树啼莺把酒听。最爱笼鹅能好客，无人援笔写黄庭。
寿司马三原王公七十
作者：史鉴
朝代：明

司马今元老，升朝立要津。力能扶社稷，功足庇民人。扬历更中外，驱驰为拊循。召公分主陜，晋盗去奔秦。直道昭星日，危言耸缙绅。格君由正已，忧国拟忘身。阍寺威应戢，闾阎气颇伸。才猷诚间出，寿考夐殊伦。从欲无踰矩，行年比斲轮。洛城谋会甲，嵩岳咏生申。瑞应衔图凤，文徵系绂麟。封章求退切，优诏勉留频。恭默思良弼，经纶仗荩臣。旧都根本地，诸将辑和辰。选部申三命，官庖送八珍。进阶崇礼秩，强食辅精神。眷顾方隆重，咨询合对陈。衮衣宁废补，台鼎且须亲。燮理阴阳顺，甄陶造化仁。微躯如健在，愿与物同春。
寿萱
作者：史鉴
朝代：明

花开亲老百忧忘，笑对儿孙引寿觞。不信瑶池在天上，蛾眉萧飒也成霜。
将游金陵夜泊震泽
作者：史鉴
朝代：明

朝饮平湖酒，宵停震泽航。从兹登远道，犹未出吾疆。月隐星光烂，花秾露气香。路人初不识，笑问客何方。
少年游·题小景
作者：史鉴
朝代：明

青山重叠绕回溪。空翠湿人衣。好似娇娥，晓临妆镜，石黛扫双眉。丹枫映水如漂锦，秋色误春姿。风振华林，满空灵籁，走上小亭时。
山中采菖蒲寿安晚老仙
作者：史鉴
朝代：明
体裁：古风

山中采菖蒲，泽中采雕胡。雕胡持作饭，菖蒲持作菹。问君将何为，言就仙人居。仙人居安在，震泽东南隅。门前有长路，青松间白榆。舍后有清池，莲叶巢神龟。高楼临水起，缥缈邻太虚。木兰为轩槛，桂树为门枢。黄金为宝盖，八角垂流苏。仙人山泽癯，为乐自愉愉。长身且高颧，红颜白髭须。潜光饮夕气，眺景含朝霞。有子两三人，才名皆丈夫。朝莫问平安，济济庭中趋。诸孙八九人，温温玉不如。出门远行游，所业在诗书。经年一来归，银鞍照骊驹。寿星何煌煌，照我仙人居。贺客来满途，仙人旧悬弧。请客坐堂上，布地红氍毹。促令办中厨，品物事事殊。山珍间海错，肥羊和笋蒲。玉壶湛清酒，金盘鲙鲤鱼。名娼出邯郸，窈窕世绝无。头上翠琅玕，耳悬明月珠。紫绮为下裙，红罗为上襦。上堂拊琴瑟，下堂吹笙竽。清歌按妙舞，行云随卷舒。坐中黄眉翁，向前持一杯。三千一洗髓，九千一伐毛。请看目瞳子，清光果有不。金石未为固，乔松真吾徒。昆崙阆风上，与尔长嬉游。
山中采菖蒲寿安晚老仙
作者：史鉴
朝代：明

山中采菖蒲，泽中采雕胡。雕胡持作饭，菖蒲持作菹。问君将何为，言就仙人居。仙人居安在，震泽东南隅。门前有长路，青松间白榆。舍后有清池，莲叶巢神龟。高楼临水起，缥缈邻太虚。木兰为轩槛，桂树为门枢。黄金为宝盖，八角垂流苏。仙人山泽癯，为乐自愉愉。长身且高颧，红颜白髭须。潜光饮夕气，眺景含朝霞。有子两三人，才名皆丈夫。朝莫问平安，济济庭中趋。诸孙八九人，温温玉不如。出门远行游，所业在诗书。经年一来归，银鞍照骊驹。寿星何煌煌，照我仙人居。贺客来满途，仙人旧悬弧。请客坐堂上，布地红氍毹。促令办中廚，品物事事殊。山珍间海错，肥羊和笋蒲。玉壶湛清酒，金盘鲙鲤鱼。名娼出邯郸，窈窕世绝无。头上翠琅玕，耳悬明月珠。紫绮为下裙，红罗为上襦。上堂拊琴瑟，下堂吹笙竽。清歌按妙舞，行云随卷舒。坐中黄眉翁，向前持一杯。三千一洗髓，九千一伐毛。请看目瞳子，清光果有不。金石未为固，乔松真吾徒。昆崙阆风上，与尔长嬉游。
巾子峰会集次刘邦彦韵
作者：史鉴
朝代：明

把酒看山色，重来不改青。十年一梦过，四客两人零。花补移春槛，船当择胜亭。相逢且行乐，白日为谁停。
广陵怀古
作者：史鉴
朝代：明

灭项诛秦始剖符，江东千里尽封吴。铸铜为镪山仍在，煮水成盐海未枯。几杖未能惭赐赉，干戈何事起谋图。到头兵败身随殒，赢得功名属亚夫。黩武穷兵未肯休，都将霸业葬扬州。迷楼珠翠云间出，内苑笙歌月下游。眉扫远山螺黛尽，风生流水妓航浮。江淮欲据仍无策，引镜堪羞叹斫头。龙舟行乐到芜城，极侈何愁四海兵。神器共传归李子，乐章先识去宫声。凤池有水鸥常下，萤苑无人草自生。寂寞西园明月夜，只今惟有草虫鸣。何逊能诗最有声，思梅还复到芜城。风台徙倚看花绕，月观徬徨对影横。粉蝶已无春晓梦，翠禽时听夜深鸣。客愁此日醲如酒，安得寒香为解醒。北风吹雾昼昏昏，独守孤城节义存。一剑身持惟有死，四郊兵合竟无援。烟生睥睨焚降诏，血溅旌旗洒泪痕。落日重游吊陈迹，买丝空欲绣平原。淮海名花世所尊，当年培植遍诸园。玉盘盂小春光浅，金带围偏晓露繁。卿相昔闻千古赏，子孙今见几家存。东风扫地城南路，蔓草寒烟欲断魂。淮海维扬镇楚郊，江山环抱势岧峣。月明十里珠帘捲，风度千门翠幕飘。羽客腰缠思驾鹤，玉人携手教吹箫。于今风景多萧索，原草离离野火烧。春风孤棹远经过，千古繁华逐逝波。楚地江山今尚在，隋堤杨柳已无多。璚花台古游仙往，芍药厅荒牧竖歌。二十四桥明月夜，吹箫人去奈愁何。
广陵怀古·其一
作者：史鉴
朝代：明

灭项诛秦始剖符，江东千里尽封吴。铸铜为镪山仍在，煮水成盐海未枯。几杖未能惭赐赉，干戈何事起谋图。到头兵败身随殒，赢得功名属亚夫。
广陵怀古·其七
作者：史鉴
朝代：明

淮海维扬镇楚郊，江山环抱势岧峣。月明十里珠帘捲，风度千门翠幕飘。羽客腰缠思驾鹤，玉人携手教吹箫。于今风景多萧索，原草离离野火烧。
广陵怀古·其三
作者：史鉴
朝代：明

龙舟行乐到芜城，极侈何愁四海兵。神器共传归李子，乐章先识去宫声。凤池有水鸥常下，萤苑无人草自生。寂寞西园明月夜，只今惟有草虫鸣。
广陵怀古·其二
作者：史鉴
朝代：明

黩武穷兵未肯休，都将霸业葬扬州。迷楼珠翠云间出，内苑笙歌月下游。眉扫远山螺黛尽，风生流水妓航浮。江淮欲据仍无策，引镜堪羞叹斫头。
广陵怀古·其五
作者：史鉴
朝代：明

北风吹雾昼昏昏，独守孤城节义存。一剑身持惟有死，四郊兵合竟无援。烟生睥睨焚降诏，血溅旌旗洒泪痕。落日重游吊陈迹，买丝空欲绣平原。
广陵怀古·其八
作者：史鉴
朝代：明

春风孤棹远经过，千古繁华逐逝波。楚地江山今尚在，隋堤杨柳已无多。璚花台古游仙往，芍药厅荒牧竖歌。二十四桥明月夜，吹箫人去奈愁何。
广陵怀古·其六
作者：史鉴
朝代：明

淮海名花世所尊，当年培植遍诸园。玉盘盂小春光浅，金带围偏晓露繁。卿相昔闻千古赏，子孙今见几家存。东风扫地城南路，蔓草寒烟欲断魂。
广陵怀古·其四
作者：史鉴
朝代：明

何逊能诗最有声，思梅还复到芜城。风台徙倚看花绕，月观徬徨对影横。粉蝶已无春晓梦，翠禽时听夜深鸣。客愁此日醲如酒，安得寒香为解醒。
归经觉王寺憩敷公房
作者：史鉴
朝代：明

湖上归来日向斜，相随瓶锡访烟霞。秋声在树疑天乐，桂子零空像雨花。午供乍修能共饭，朝酲未解更煎茶。闲身便欲从师住，又被旁人笑出家。
忆秦娥·登保叔寺湖光宝阁
作者：史鉴
朝代：明

湖边寺。楼台旧是春游地。春游地。千花张锦，两山横翠。西风阑槛秋无际。青山不改朱颜异。朱颜异。断桥残柳，伴人憔悴。
怀古贻朱尧民
作者：史鉴
朝代：明

晋氏昔奔溃，中原乱如沸。区区广陵相，亦欲盗江介。不有顾元公，祸乱斯其殆。既成挥扇功，终定继牛位。盛德百世祀，胡为忽云废。古墓逼耕犁，荒祠杂妖厉。过者岂无人，谁能一留睇。遥遥千载间，哀哉日陵替。陵替信有由，好古无其人。请看王侯墓，十树九无存。谢公避地士，栖栖不遑宁。时无戡乱才，干戈日相寻。九原今不作，䀌然伤我心。上书告县令，祭扫除淫昏。碣石永其传，栽梧表其名。同时文章家，颂咏费敷陈。废兴如循环，旋复委荆榛。荆榛易永久，百岁等须臾。守令检文法，长年惟簿书。一为高世谈，举俗笑其迂。累累道路边，谁复贲斯墟。朱君志好古，睹此兴长吁。辑录匪求名，庶几能者须。遗祠幸见复，废墓未应芜。虽非令式载，允为名教图。君其加勉㫋，慎毋忘厥初。
悼轩公
作者：史鉴
朝代：明

东风吹雪沁春泥，曾倩吴僧半榻栖。惆怅重来不相见，野禽飞上曲阑啼。
悼轩公三首·其三
作者：史鉴
朝代：明

东楼共倚雪初深，静夜名香伴醉吟。今度风光又如旧，千家灯火閟春阴。
悼轩公三首·其二
作者：史鉴
朝代：明

青山无数海无涯，城郭逶迤带岸斜。宿草寒云迷望眼，不知何处葬袈裟。
悼轩公三首·其二
作者：史鉴
朝代：明

青山无数海无涯，城郭逶迤带岸斜。宿草寒云迷望眼，不知何处葬袈裟。东楼共倚雪初深，静夜名香伴醉吟。今度风光又如旧，千家灯火閟春阴。
慈节吟
作者：史鉴
朝代：明

薄命婴祸罹，良人忽摧夭。哀哉襁中儿，呱呱泣昏晓。殉死非所难，奈此孤而藐。宗祊与族姓，所系良不小。忍死少须臾，辛勤抚而保。盛年谢膏泽，潜身处深窈。近市愧轲亲，延宾慕陶媪。儿成奉祠祀，春秋荐蘋藻。身为朱氏妇，庶几以终老。荣名靡所图，节义乃常道。
憩奉慈庵
作者：史鉴
朝代：明

松头孤鹤下，石罅乱泉鸣。入坞疑无路，逢山屡问名。客行忘远近，僧老废将迎。一笑出门去，五湖风浪生。
懊侬曲
作者：史鉴
朝代：明

郎向塞北游，妾在江南住。愿为防身剑，与郎作伴去。行路莫行远，看花莫看迟。花迟少颜色，路远长别离。
懊侬曲·其一
作者：史鉴
朝代：明

郎向塞北游，妾在江南住。愿为防身剑，与郎作伴去。
懊侬曲·其二
作者：史鉴
朝代：明

行路莫行远，看花莫看迟。花迟少颜色，路远长别离。
戊子岁秋夜泊松陵与沈启南庆云饮别
作者：史鉴
朝代：明

城阴分手即天涯，岭树江云别路赊。未到故园犹是客，忽闻乡语似还家。灯前今夜愁无寐，镜里明朝鬓有华。欲问归舟何处宿，月明和雁在芦花。
成化十四年十二月十六日吴兴张渊子静松陵史鉴明古长洲李甡应祯吴宽原博颖川陈瑄廷璧入云泉庵观大石联句
作者：史鉴
朝代：明

岩岩者大石，奇观人所诵。遐想十年馀，来游五人共。舍舟始登陆，杖策不持鞚。是时日当夕，兹山气逾滃。入门信突兀，拾级骇空洞。落星何破碎，灵鹫相伯仲。仰观神欲飞，俯瞰心屡恐。鳞皴苔藓剥，骨立冰雪冻。神驱道撝呵，鬼劈文错纵。尊严凛君临，张拱俨宾送。环列尽儿孙，拥护等仆从。欲假愚公移，谅非雍伯种。卧鼓慨桴亡，对臼怯杵重。猊吻呀未收，龙鬣怒难控。凝血疑痛鞭，立肺讵冤讼。上漏还启窗，中通自成巷。大惟补天功，小可砭肌用。分矢肃慎来，浮磬泗滨贡。廉利并攒剑，兀臬侧倚瓮。峄山辱嬴秦，艮岳遗汴宋。节彼民具瞻，壮哉客难奉。落照红抹赭，归云白流汞。僧讲点头应，将射没羽中。尘缘契三生，阵图怀七纵。在县太师击，攻玉诗人讽。仙煮充腹饥，俗支免腰痛。瑶琨产维扬，琅玕出乃雍。高题少室名，怪作东坡供。半空见玉蝙，千仞附青凤。栖禅逾百年，问僧仅三众。凭虚围曲阑，架壑出飞栋。竹幽补堂坳，树古嵌厓缝。窦黑炊烟熏，坎平钟乳壅。盘盘栈道危，㶁㶁水泉动。登顿足力疲，眺望眼界空。松露发欲濡，潭月手可弄。穷披任生皲，醉吟微带齆。列坐对弯跧，大呼应锽䃔。嗜癖牛李愚，诗战邹鲁閧。拜奇得颠名，忧坠成噩梦。试与叩山灵，肯售捐薄俸。
折杨柳送张子静归吴兴
作者：史鉴
朝代：明

下马折杨柳，春浅条未长。东风吹落日，行人归故乡。朝发阊门道，暮宿碧澜堂。仰看天上月，千里共流光。
挽吴安晚
作者：史鉴
朝代：明

徂谢易永久，奄忽移阴阳。涖卜告门东，日月得其良。祖载出中庭，送子归山岗。愁云结重阴，白日黯无光。前旌御广柳，丹旐随风翔。徒御皆涕零，素骥亦悲鸣。行行适幽宅，税驾斯焉藏。明器杂前陈，苞筲瘗柩旁。顾视但漫漫，长夜永无明。骨月行当化，魂气杳飞扬。恸哭不复闻，祭奠安能尝。送者各自归，谁为少徬徨。狐兔如有情，时来戏玄堂。千秋万古后，犹悲思故乡。
挽吴都督四十韵
作者：史鉴
朝代：明

文皇临御日，震怒灭残胡。下诏求名将，惟君冠武夫。扬旗频扈从，略地效驰驱。左广兼追蓐，前茅特虑无。交绥斩当户，围合走单于。马骤黄砂碎，膏涂白草枯。穷兵踰遫濮，喋血度余吾。入塞长歌凯，还京促献俘。成功由力战，制胜仰神谟。爵禄初行赏，山河议剖符。丽城分甲第，报宴出宫壶。倭寇侵辽碣，妖尼煽益都。徂征连得隽，元恶尚逋诛。荆楚重防守，江淮更转输。登台躬讲武，鸣鼓榜衔舻。叔子风流远，公孙政绩殊。散金周下士，枉驾礼寒儒。画壁悬犀甲，华裾被鹿卢。精光腾闪爚，尘土暗模糊。受命南中讨，麾军陇右趋。瘴云披立帜，蛮鸟避弯弧。铎鞘难施巧，罗苴喘未苏。罪人斯授首，获丑放为奴。郡县斜通海，雷霆直过泸。浪夷来铸剑，越睒贡调驹。帝念勤劳久，才宜翊赞须。禁垣留宿卫，督府筦机枢。盈满常思惧，撝谦每自图。封章陈老病，舟楫渺江湖。鄂渚园林旧，蘋溪水石俱。花枝迎舞袖，香月照吹竽。暮景优游乐，浮生奄忽殂。庙堂咸悼惜，部曲尽惊呼。赐葬恩偏厚，星移冢易芜。冈形侔伏虎，宰树集啼乌。惨淡悲风起，凄凉落日晡。爪牙嗟已矣，边鄙属多虞。往事于今异，雄心死后孤。有知应指发，如在合捐躯。狂客忧时泪，衣襟为尔濡。
挽林世宁
作者：史鉴
朝代：明

有美丘园俊，高风表七闽。持身恒礼度，教子总儒绅。花月寻常酒，台池上下春。甲过年在戍，木坏月临申。地煖原无雪，轩空不见人。海山波雾惨，猿鹤怨惊频。丹荔逢时熟，红蕉浥露新。可悲惟节物，触目转伤神。
挽礼部倪尚书谦三十韵
作者：史鉴
朝代：明

异才钟间气，昭代出名臣。俎豆勤为习，文章早致身。探花年最少，中的士咸宾。抽史三长著，摛词五采新。丰城初得剑，郢匠巧持斤。鸣佩趋丹陛，含香侍紫宸。大官分御膳，中厩给翔麟。玉笋联班近，金莲送院频。青宫推辅导，黄阁掌丝纶。奉使逾辽左，张旃誓海滨。皇华明赐服，畅毂被文茵。劳赠能加敏，咨询更绝伦。赋诗惭译史，仗节耸夷人。肃慎遥修贡，扶馀悉效珍。年劳将进秩，策免竟罹屯。朔漠兵戈老，边城睥睨春。圣情怜久故，恩诏起沉沦。浩荡乾坤德，生全造化仁。南宫司礼乐，北斗筦喉唇。出纳惟王命，枢机秉国钧。小心如履薄，大议独垂绅。蚀壁俄惊月，骑箕忽在辰。徒歌引虞殡，何处驾尻轮。嗣子停分直，交朋忆饮醇。魂招嗟不返，兰槁尚谁纫。伊昔歆高谊，常图谒后尘。荆州那尔识，蒿里贲吾亲。拜惠谋通刺，闻丧泪满巾。买丝空欲绣，絮酒奈无因。落日悲风里，哀吟寄一颦。
挽萧以信
作者：史鉴
朝代：明

人道从军乐，谁知误一生。元戎归旅榇，边将失干城。草檄今无敌，封侯竟不成。空遗旧提剑，沦落海西营。
挽黄梦熊
作者：史鉴
朝代：明

湖山嘉遁谢尘缨，才入中年命忽倾。旧宅一区犹令子，遗文千首付诸生。诗名到处人争诵，墓上逢春草又萌。后死从来未相识，闻风也自不胜情。
摊破浣溪沙·赠舞妓
作者：史鉴
朝代：明

天与秾华一种奇。东风吹动小桃枝。临水愿将双佩解，是何时。翠袖舞低明月下，紫箫声断彩云飞。多少愁怀无说处，皱双眉。
斗室为澄道岩赋
作者：史鉴
朝代：明

斗室开幽处，云门俯水涯。四方裁十笏，一座演三车。檐短容明月，窗低映杂花。休言此中小，世界亦恒沙。
断桥分手次刘邦彦韵
作者：史鉴
朝代：明

日暮桥边酒棹回，更因残唱送馀杯。人生易老春光暮，能为看山几度来。近水人家半掩扉，两山楼阁尚斜晖。断桥无数垂杨柳，总被游人折渐稀。
断桥分手次刘邦彦韵·其一
作者：史鉴
朝代：明

日暮桥边酒棹回，更因残唱送馀杯。人生易老春光暮，能为看山几度来。
断桥分手次刘邦彦韵·其二
作者：史鉴
朝代：明

近水人家半掩扉，两山楼阁尚斜晖。断桥无数垂杨柳，总被游人折渐稀。
旧巢燕
作者：史鉴
朝代：明

旧巢燕，尾涎涎。秋去如别离，春来复留恋。前年主人宾客多，满堂笑语沸笙歌。百鸟尽入笼中养，犹引虞人日纲罗。今年主人忽贫贱，客散鸟飞门户变。燕兮犹向旧巢归，依旧年年一相见。一相见，空复悲，此生相守期不移。不学百鸟被人笼养在华屋，华屋自来多反覆。一朝食尽别家行，往来徒为人所轻。旧巢燕，葺尔巢，育尔雏，尔雏大来为我徒。翟公门下旧游客，不及尔心终不渝。
旧巢燕
作者：史鉴
朝代：明
体裁：古风

旧巢燕，尾涏涏。秋去如别离，春来复留恋。前年主人宾客多，满堂笑语沸笙歌。百鸟尽入笼中养，犹引虞人日纲罗。今年主人忽贫贱，客散鸟飞门户变。燕兮犹向旧巢归，依旧年年一相见。一相见，空复悲，此生相守期不移。不学百鸟被人笼养在华屋，华屋自来多反覆。一朝食尽别家行，往来徒为人所轻。旧巢燕，葺尔巢，育尔雏，尔雏大来为我徒。翟公门下旧游客，不及尔心终不渝。
春夜仝汝其通曹颙若吴永年宴鲁廷贵别馆
作者：史鉴
朝代：明

病起逢人笑口开，春江花月共追陪。离家未远难云客，会面无多暂接杯。浮云富贵今何在，乐事平生得几回。正尔厌厌赏清夜，钟声又自水南来。
春阴
作者：史鉴
朝代：明

浮云蔽日不舒光，那更东风故作狂。宿雨未收添积水，馀阴犹在閟诸阳。山林有约空劳望，桃李无言也自伤。园柳鸣禽俱寂寞，只生春草满池塘。
晚次丁堰
作者：史鉴
朝代：明

日暮青山远，春归绿树酣。壶觞不成醉，坐听野人谈。犬吠月中影，风吹衣上尘。邻船试相问，俱是未归人。
晚次丁堰·其一
作者：史鉴
朝代：明

日暮青山远，春归绿树酣。壶觞不成醉，坐听野人谈。
晚次丁堰·其二
作者：史鉴
朝代：明

犬吠月中影，风吹衣上尘。邻船试相问，俱是未归人。
晚次吴门
作者：史鉴
朝代：明

扁舟晚泊古城阴，野店吴歌搅客心。蝴蝶梦中春草远，杜鹃声里落花深。渔灯隐隐明沙岸，江雨霏霏湿布衾。一曲瑶琴许谁听，江湖随处有知音。
晤傅上人
作者：史鉴
朝代：明

宝石山中看雨，冷泉亭上闻猿。别后几场春梦，相逢又在祗园。
暮春访沈启南道中作
作者：史鉴
朝代：明

姑苏城中桃李花，风吹雨批成泥沙。离群客子正无赖，对此不饮空咨嗟。美人别来应瘦生，思之忽泛娄江行。芳洲杜若何青青，青林隔岸啼春莺。春莺嘤嘤求友声，人之听之无限情。无限情，在今夕，疑义奇文赏还析。大胜山阴兴尽回，道路空留往来迹。
曹颙若载酒过访以诗赠别
作者：史鉴
朝代：明

一樽相对思依依，老大空悲始愿违。华发镜中看渐短，故人天际信全稀。黄梅雨少河流涩，绿树阴多日影微。欲把渔竿江海上，却愁风浪湿荷衣。
有怀沈启南吴廷晖二姻家
作者：史鉴
朝代：明

日落照高树，枝叶何轮囷。上有嘤嘤鸟，鸣声如索群。与君别离久，邈若参与辰。结交非不多，何如儿女亲。河水尽日流，浮云尽日行。行云与流水，不及思君情。
望江南·阎尚温招饮湖中
作者：史鉴
朝代：明

船栊处，恰是藕花洲。别处歌声刚得借，去时春色不堪留。花落水空流。天渐晚，临去更回头。山翠远如眉黛晓，湖光疑似眼波秋。越女不胜愁。
木兰花
作者：史鉴
朝代：明

玉色娟娟净不华，莫教零落委泥沙。不知刳木为舟日，开过东风几度花。
木兰花慢·渔隐
作者：史鉴
朝代：明

年来多水旱，苦耕稼、久无收。且觅取纶竿，寻将钩线，走上渔舟。满前山青水绿，似生绡画綵漾中流。风起停槎古渡，月明鼓枻沧洲。桐江千古水悠悠。何处觅羊裘。但钓得鱼来，沽将酒去，痛饮为谋。醉来幕天席地，把蓑衣盖了卧船头。要识其中乐趣，除非请问沙鸥。
杀虎行
作者：史鉴
朝代：明
体裁：古风

城西之山旧无虎，草浅林疏少依阻。白日咆嗥忽见之，横行食人难指数。官兵捕虎争负戈，上下陵谷交张罗。一虎跳梁悉惊溃，何况众口腾其多。怒视耽耽犹负嵎，山民撄之摏以殳。黄斑纷披血膏野，相与屠戮残其躯。呜呼养兵资禦侮，见虎何为怯无武。龙沙茫茫天四垂，走马胡儿猛于虎。君不见肉食轩乘将门子，遇敌几人能致死。
杀虎行
作者：史鉴
朝代：明

城西之山旧无虎，草浅林疏少依阻。白日咆嘷忽见之，横行食人难指数。官兵捕虎争负戈，上下陵谷交张罗。一虎跳梁悉惊溃，何况众口腾其多。怒视耽耽犹负嵎，山民撄之摏以殳。黄斑纷披血膏野，相与屠戮残其躯。呜呼养兵资禦侮，见虎何为怯无武。龙沙茫茫天四垂，走马胡儿猛于虎。君不见肉食轩乘将门子，遇敌几人能致死。
杏花天·寿杨经历七十一
作者：史鉴
朝代：明

杏花开遍东风里。爱春色、年年相似。仙翁试把朱颜比。不是等閒桃李。借问胡麻和石髓。怎能比、子孙甘旨。古来七十人能几。过了从头数起。
杜东原酬意图
作者：史鉴
朝代：明

美哉延绿亭，水竹含清秀。中有鹿冠翁，枕书眠白昼。云卿通家子，翘思远相候。执手问平安，呼童列觞豆。况当二阴月，大火将西流。林深暑气消，牖启凉风透。鸟哢疑宫悬，檐流乱山溜。杯行不知辞，食进时起侑。乐事难具陈，奇文每相叩。翁言吾老矣，此会岂云偶。题诗写新图，醉墨满襟袖。有暇能再来，毋论雨今旧。
杜东原酬意图·其一
作者：史鉴
朝代：明

美哉延绿亭，水竹含清秀。中有鹿冠翁，枕书眠白昼。云卿通家子，翘思远相候。执手问平安，呼童列觞豆。况当二阴月，大火将西流。
杜东原酬意图·其二
作者：史鉴
朝代：明

林深暑气消，牖启凉风透。鸟哢疑宫悬，檐流乱山溜。杯行不知辞，食进时起侑。乐事难具陈，奇文每相叩。翁言吾老矣，此会岂云偶。题诗写新图，醉墨满襟袖。有暇能再来，毋论雨今旧。
来阳楼八咏分题四首 其一 栖云栋
作者：史鉴
朝代：明

危栋势凌空，时有浮云度。应与楼中僧，去来本无住。
来阳楼八咏分题四首 其三 焚香几
作者：史鉴
朝代：明

老僧静焚香，香烬添微爝。相对默无言，心清自闻妙。
来阳楼八咏分题四首 其二 凭虚槛
作者：史鉴
朝代：明

缥缈临虚槛，端居最上层。孤高下无地，著个看云僧。
来阳楼八咏分题四首 其四 茶烟榻
作者：史鉴
朝代：明

定起茶初熟，烟生风更吹。村翁欲相候，惭愧鬓成丝。
来阳楼八咏分题四首·栖云栋
作者：史鉴
朝代：明

危栋势凌空，时有浮云度。应与楼中僧，去来本无住。缥缈临虚槛，端居最上层。孤高下无地，著个看云僧。老僧静焚香，香烬添微爝。相对默无言，心清自闻妙。定起茶初熟，烟生风更吹。村翁欲相候，惭愧鬓成丝。
松崖草堂为戴侍御赋
作者：史鉴
朝代：明

栽松连绝巘，结宇近先茔。地据金鱼胜，天留石鼓名。翠涛翻户牖，灵籁奏檐楹。风磴吹苍雪，芝田秀紫茎。阶前萝茑覆，岁久茯苓生。雨露三年泪，乾坤万古情。草香山鹿下，月冷夜乌鸣。凤翥碑文照，鸾回锡诰荣。服除捐枕块，诏起侍承明。回首鄱湖上，云飞宰树平。
桃庄行
作者：史鉴
朝代：明

桃庄西头多古墓，下冇死人常不寤。墓前松柏尽为薪，墓下牛羊时满路。牛羊下上牧竖歌，古碑无字空峨峨。棺中白骨萦烂草，殉瑶知入豪门多。豪门豪门心未巳，犹课僮奴日侵毁。辇石取泥无厌时，古墓为田新墓起。劝君为墓当益固，愿君莫学桃庄墓。
桃花
作者：史鉴
朝代：明

呼猿洞口暮春时，吟遍桃花一万枝。今日独看图画里，茶烟飞绕鬓丝丝。
桐村小隐诗和韵
作者：史鉴
朝代：明
体裁：五言律诗

高年厌廛市，小隐在烟村。溪水到门绿，野花经雨繁。隔邻呼酒伴，对坐且开尊。醉卧人来问，儿童出应门。
梅月
作者：史鉴
朝代：明

老兔爬天团玉生，山河影动参星横。羿妻潜奔姑射笑，霜气作华凝佩缨。瘦影寒香塞天地，茅店村醪冷无味。翠禽忽听啼一声，冻云零落东方明。
梅轩为李天瑞赋
作者：史鉴
朝代：明

爱此梅花好，移来对草堂。水边微见影，雪里只闻香。庾岭春如海，西湖月似霜。从教日吹笛，无梦到含章。
梦草哀海盐王辂
作者：史鉴
朝代：明

一枕游仙梦复醒，无端芳草最关情。生时不惜春风力，见处偏惊夜雨声。原野绿齐疑蝶化，华胥调引乱蛙鸣。西堂睡起成陈迹，佳句长留万古名。
次沈履德集古诗韵
作者：史鉴
朝代：明

休文孙子钱塘住，日日笙歌湖上闻。花映酒杯邀夜月，山行衣袂湿春云。逢人倾盖能如故，集古诗成自不群。知我无聊远相慰，一篇直欲扫千军。
次进士马中锡吴淑游京师西山韵八首
作者：史鉴
朝代：明

同年期集凤城西，尽日吟游信马蹄。河水合流沧海接，山陉回绕白云齐。离离远树行人杳，渺渺平沙去鸟低。共幸成名今刻石，不须重向塔前题。绣幰朱轮驾晓风，青山行尽见离宫。水通河汉浮天碧，云护蓬莱映日红。千里关城临绝塞，万家园圃灌连筒。登高作赋忘归去，薄暮才云马首东。访水寻山几日程，清明时节喜新晴。太行天限幽并域，灵物人呼大小青。花雨沾香迷蝶梦，松风鸣籁和泉声。九重垂拱巡游少，已废前朝避暑亭。西山遥望日氤氲，矫矫东驰万马群。固国已知天设险，为霖还赖石生云。根盘钜野河流绕，势接诸陵王气殷。闻道朋游多乐事，春风吹酒不成醺。渺渺西湖映绿袍，相携临水试连鳌。已教颍上居风下，未许杭州索价高。波接玉河通御气，云流银浦见秋毫。芙蓉万顷皆蒙泽，不信东风在杏桃。琼林宴罢出瑶京，胜水佳山处处行。乡使南归金帖寄，日华东上庆云横。人间富贵春三月，天上中和乐九成。自笑无媒林下客，白头犹未济文明。北望居庸万仞关，重重深锁白云间。金汤塞险都城壮，亭障乘边苑马闲。田畯劝农春茇野，虞人校猎晓罝山。郊行祗拟观形胜，不为韶华久未还。天风吹送上云梯，罗袜生尘草被堤。黄榜题名双阙下，青山迎马九门西。花明禁苑春初媚，柳拂宫袍绿未齐。几度醉归更漏永，银河斜转玉绳低。
次进士马中锡吴淑游京师西山韵八首·其一
作者：史鉴
朝代：明

同年期集凤城西，尽日吟游信马蹄。河水合流沧海接，山陉回绕白云齐。离离远树行人杳，渺渺平沙去鸟低。共幸成名今刻石，不须重向塔前题。
次进士马中锡吴淑游京师西山韵八首·其七
作者：史鉴
朝代：明

北望居庸万仞关，重重深锁白云间。金汤塞险都城壮，亭障乘边苑马闲。田畯劝农春茇野，虞人校猎晓罝山。郊行祗拟观形胜，不为韶华久未还。
次进士马中锡吴淑游京师西山韵八首·其三
作者：史鉴
朝代：明

访水寻山几日程，清明时节喜新晴。太行天限幽并域，灵物人呼大小青。花雨沾香迷蝶梦，松风鸣籁和泉声。九重垂拱巡游少，已废前朝避暑亭。
次进士马中锡吴淑游京师西山韵八首·其二
作者：史鉴
朝代：明

绣幰朱轮驾晓风，青山行尽见离宫。水通河汉浮天碧，云护蓬莱映日红。千里关城临绝塞，万家园圃灌连筒。登高作赋忘归去，薄暮才云马首东。
次进士马中锡吴淑游京师西山韵八首·其五
作者：史鉴
朝代：明

渺渺西湖映绿袍，相携临水试连鳌。已教颍上居风下，未许杭州索价高。波接玉河通御气，云流银浦见秋毫。芙蓉万顷皆蒙泽，不信东风在杏桃。
次进士马中锡吴淑游京师西山韵八首·其八
作者：史鉴
朝代：明

天风吹送上云梯，罗袜生尘草被堤。黄榜题名双阙下，青山迎马九门西。花明禁苑春初媚，柳拂宫袍绿未齐。几度醉归更漏永，银河斜转玉绳低。
次进士马中锡吴淑游京师西山韵八首·其六
作者：史鉴
朝代：明

琼林宴罢出瑶京，胜水佳山处处行。乡使南归金帖寄，日华东上庆云横。人间富贵春三月，天上中和乐九成。自笑无媒林下客，白头犹未济文明。
次进士马中锡吴淑游京师西山韵八首·其四
作者：史鉴
朝代：明

西山遥望日氤氲，矫矫东驰万马群。固国已知天设险，为霖还赖石生云。根盘钜野河流绕，势接诸陵王气殷。闻道朋游多乐事，春风吹酒不成醺。
步出阊门书事
作者：史鉴
朝代：明

街巷泥融屐齿侵，腊藏春色未堪寻。路逢故旧颜多改，城受冰霜剥渐深。世自随时成变易，天应无意在晴阴。归来独坐篷窗底，笑引春醪度越吟。
水龙吟·钱塘
作者：史鉴
朝代：明

钱塘自古繁华忆，去年一春游遍。山明水丽，花娇柳娜，流莺百啭。满路笙歌，几船箫鼓，往来游宴。正晚来堪赏，酒阑人散，有明月、相留恋。别后事多更变。怅重游、可怜无便。人面已非，桃花依旧，刘郎不见。光景星飞，风流云散，闷怀谁遣。叹人生不向，少年行乐，老来空羡。
汎下港
作者：史鉴
朝代：明

短棹夷犹去复还，一声渔笛起空湾。主人何事催归急，且看湖南日暮山。
沈启南与余约游金陵而先余至又先余归尝闻余谈义兴山水之胜故舍大江与丹阳而不事竟取道于兹将审余之说也因诗以送之
作者：史鉴
朝代：明

草绿莺啼淮水流，柳花如雪暗行舟。来期自信成先后，为客那堪有去留。此地片时还独住，他山佳处已曾游。东归若遇乡人问，春尽乘潮下石头。
沈启南访汝其通不遇写画赋诗寄之率尔次韵
作者：史鉴
朝代：明

虚室尘埃满榻生，故人来往惜空行。剡溪莫谓终无对，震泽从今重得名。山寺水村和梦远，渚花汀叶趁江清。题诗写画遥相赠，未必王郎有此情。
沙溪夜泊柬沈启南
作者：史鉴
朝代：明

有约东游久未齐，孤舟终日住回溪。行厨火断从人乞，中夜潮生觉岸低。风急海云迷去雁，雨深沙市误鸣鸡。明朝应得随君后，遮莫春泥污马蹄。
泊枫桥
作者：史鉴
朝代：明

千古枫桥尚有名，孤舟来泊最关情。江村渔火愁仍对，山寺疏钟夜不鸣。两岸帆樯春水上，万年楼阁月华明。梦回试向篷窗听，无复乌啼绕树声。
泊瓜步口号
作者：史鉴
朝代：明

昨夜宿江南，今朝过江北。愁听子规声，欲归归未得。
泊虎山桥
作者：史鉴
朝代：明

雨后水初漫，日斜山更明。地居吴下胜，人似越中行。扫石看题字，临流试濯缨。桥南一亭好，新得翰林名。
浣溪沙 其一 夏夕赏莲
作者：史鉴
朝代：明

绛蜡笼纱夜赏莲。碧筒擎酒吸如川。娇歌宛转杂繁弦。急雨溅珠弹脱叶，乱砂衔石轧流泉。此时不道夜如年。
浣溪沙 其二 夏夕赏莲
作者：史鉴
朝代：明

曲水流通濯锦红。新门移转纳香风。画舟时傍彩云中。半夜月明歌楚调，双莲波冷泣吴宫。鸳鸯惊散各西东。
浣溪沙·夏夕赏莲
作者：史鉴
朝代：明

水面风来晚更宜，酒香荷气水沉微。谁家长笛倚楼吹。五月梅花今夜落，千门梧叶未秋飞。不知零露湿人衣。
浣溪沙·夏夕赏莲
作者：史鉴
朝代：明

绛蜡笼纱夜赏莲。碧筒擎酒吸如川。娇歌宛转杂繁弦。急雨溅珠弹脱叶，乱砂衔石轧流泉。此时不道夜如年。曲水流通濯锦红。新门移转纳香风。画舟时傍彩云中。半夜月明歌楚调，双莲波冷泣吴宫。鸳鸯惊散各西东。
浪淘沙·观天魔舞
作者：史鉴
朝代：明

璎珞五花冠。云鬓䰐鬖。霞衣缥带缀琅玕。玲舌轻弹天乐响，人在云端。弓样转弯弯。左右回盘。镜光如月照孤鸾。天女散花穿队子，环佩珊珊。
海
作者：史鉴
朝代：明

浩浩洋洋望欲迷，风帆无路认东西。一丸地据中央小，万里天垂四面低。元气淋漓浮日月，洪波汹涌起鲸鲵。堪嗟秦汉求仙者，几望蓬莱竟莫跻。
海盐张方洲太守慰予室燬临行赋赠
作者：史鉴
朝代：明

举目凄然百感侵，败垣残础烧痕深。流莺似惜人憔悴，未及花时送好音。宿草回青柳放芽，东风随物付繁华。旧时燕子今何处，已自衔泥过别家。催花小雨湿春衣，江海茫茫越鸟飞。乐事赏心浑忘却，独将清泪送君归。
海盐张方洲太守慰予室燬临行赋赠·其一
作者：史鉴
朝代：明

举目凄然百感侵，败垣残础烧痕深。流莺似惜人憔悴，未及花时送好音。
海盐张方洲太守慰予室燬临行赋赠·其三
作者：史鉴
朝代：明

催花小雨湿春衣，江海茫茫越鸟飞。乐事赏心浑忘却，独将清泪送君归。
海盐张方洲太守慰予室燬临行赋赠·其二
作者：史鉴
朝代：明

宿草回青柳放芽，东风随物付繁华。旧时燕子今何处，已自衔泥过别家。
淩天羽要游临平湖之读书堆呈在席诸君子
作者：史鉴
朝代：明

无量声光已陆沉，书堆犹得住湖心。山衔落日天将暝，人鉴寒潭水尚深。开塞旧闻关治乱，羁游今幸与登临。明年拟趁桃花入，只恐仙源未易寻。
清夜游过陈湖题翁时用扇
作者：史鉴
朝代：明

青山隐隐暮江头，月色随波荡綵舟。水鸟双栖忽飞去，一声横笛起中流。
渡奔牛闸
作者：史鉴
朝代：明

下河水低上河漫，春雷吼闸奔流悍。鼓声鼕鼕催发船，百丈牵连若鱼贯。船头水涌沉且浮，顺风张帆那可留。行人来往日南北，惟有水声千古流。
渡江
作者：史鉴
朝代：明

解缆朝离铁瓮城，倚篷偏使客心惊。云连极浦千山绕，风转危樯五两轻。淮甸日斜春草绿，海门潮落大江横。兴亡尽付东流水，日夜滔滔似不平。
游三茅观
作者：史鉴
朝代：明

山势西来尽，江流北望遥。神仙长在世，日夜再闻潮。药采新生术，篱编旧种椒。不须句曲远，聊此永今朝。
游冶城山
作者：史鉴
朝代：明

飞龙已废前朝榜，万岁新更此地颜。何事游人浑不解，叩门犹问冶城山。东望钟山王气生，祖龙曾此费经营。太平天子于今应，赢得秦淮绕凤城。
游冶城山·其一
作者：史鉴
朝代：明

飞龙已废前朝榜，万岁新更此地颜。何事游人浑不解，叩门犹问冶城山。
游冶城山·其二
作者：史鉴
朝代：明

东望钟山王气生，祖龙曾此费经营。太平天子于今应，赢得秦淮绕凤城。
游南峰寺
作者：史鉴
朝代：明

扰扰浮生鬓已星，南峰此日始来经。真僧化后今无马，野鹤飞归尚有亭。清梵消声莲漏永，夕阳鸣磬石门扃。登车欲去犹延伫，满树啼莺正好听。
游天申宫
作者：史鉴
朝代：明

问讯天申路，期寻福地游。风林松子落，石窦乳泉流。溪女行随伴，山花插满头。道人能好客，炬火不须求。
游天界寺
作者：史鉴
朝代：明

联骑春游入化城，松风涧水自泠泠。山门迎日诸方仰，劫火何年此地经。故事放参僧不语，遗基犹在草长青。西庵看竹流连久，归路冥冥暮雨零。
游宝石山有怀旧游刘廷美沈启南继南兼柬徐时用仲彦辉诸立夫
作者：史鉴
朝代：明

山灵谢逋客，阴云故瀰漫。淫雨日潺潺，朝来稍停倦。出门望西湖，如见故人面。眷兹宝石峰，楼台忆曾馆。老僧拥破衲，松下一笑粲。兴怀旧游者，零落已将半。凄然不成欢，临风发长叹。主人远追随，况乃集文彦。共言春将归，与子同饮饯。徙倚被层阑，逍遥寄华燕。畅心风振衣，属耳泉鸣涧。无端雾雨霏，须臾益零乱。初疑水气浮，复讶山林暗。佳景能娱人，过眼无留盼。一适乃云可，得丧非所患。嗟彼牛山游，胡为泪如霰。
游宝石山有怀旧游诸友
作者：史鉴
朝代：明

山灵谢逋客，阴云故弥漫。老僧拥破衲，松下一笑粲。兴怀旧游者，零落已将半。凄然不成欢，临风发长叹。初疑水气浮，复讶山林暗。佳景能娱人，过眼无留盼。一适乃云可，得丧非所患。嗟彼牛山游，胡为泪如霰。
游宝石山有怀旧游诸友·其一
作者：史鉴
朝代：明

山灵谢逋客，阴云故弥漫。
游宝石山有怀旧游诸友·其七
作者：史鉴
朝代：明

初疑水气浮，复讶山林暗。
游宝石山有怀旧游诸友·其三
作者：史鉴
朝代：明

老僧拥破衲，松下一笑粲。
游宝石山有怀旧游诸友·其九
作者：史鉴
朝代：明

一适乃云可，得丧非所患。
游宝石山有怀旧游诸友·其二
作者：史鉴
朝代：明

淫雨日潺潺，朝来稍停倦。出门望西湖，如见故人面。眷兹宝石峰，楼台忆曾馆。
游宝石山有怀旧游诸友·其二
作者：史鉴
朝代：明

淫雨日潺潺，朝来稍停倦。出门望西湖，如见故人面。眷兹宝石峰，楼台忆曾馆。主人远追随，况乃集文彦。共言春将归，与子同饮饯。徙倚被层阑，逍遥寄华燕。畅心风振衣，属耳泉鸣涧。无端雾雨霏，须臾益零乱。
游宝石山有怀旧游诸友·其五
作者：史鉴
朝代：明

凄然不成欢，临风发长叹。
游宝石山有怀旧游诸友·其八
作者：史鉴
朝代：明

佳景能娱人，过眼无留盼。
游宝石山有怀旧游诸友·其六
作者：史鉴
朝代：明

主人远追随，况乃集文彦。共言春将归，与子同饮饯。徙倚被层阑，逍遥寄华燕。畅心风振衣，属耳泉鸣涧。无端雾雨霏，须臾益零乱。
游宝石山有怀旧游诸友·其十
作者：史鉴
朝代：明

嗟彼牛山游，胡为泪如霰。
游宝石山有怀旧游诸友·其四
作者：史鉴
朝代：明

兴怀旧游者，零落已将半。
游报忠寺
作者：史鉴
朝代：明

选佛开名刹，因山号善权。地深青嶂合，天近白云连。门对长松树，池分小洞泉。不知楹上篆，雷震是何年。
游报恩寺
作者：史鉴
朝代：明

祗树阴阴辇路通，禅林遥在百花中。龙宫涌出疑天造，人力装成象鬼工。仙梵入云闻下界，宝光浮日现虚空。长廊画壁看难遍，忽听鸣钟忆远公。
游武塘瓶山道院
作者：史鉴
朝代：明

？利当年满世间，弃瓶犹见积成山。何人为起楼台住，种得长松待鹤还。
游武塘瓶山道院
作者：史鉴
朝代：明
体裁：七言绝句

�利当年满世间，弃瓶犹见积成山。何人为起楼台住，种得长松待鹤还。
游灵谷寺
作者：史鉴
朝代：明

缓辔吟行紫禁中，杂花千树映禅宫。山藏灵谷声疑应，水出皇陵势自东。池上泛杯脩故事，松间扫石坐清风。老僧延客无他语，只数前朝有志公。
游甘露寺
作者：史鉴
朝代：明

清晨游古寺，云气昼昏昏。列嶂环京口，长江赴海门。平临当北斗，特立见中原。无限兴亡事，伤心不忍论。
游胜果寺赴沈文伯之招
作者：史鉴
朝代：明

天地茫茫几废兴，中峰依旧有岩亭。江流到海逢潮转，山势如城绕寺青。仙洞隔花春寂寂，野云将雨树冥冥。幽禽似惜韶光暮，频唤提壶笑客醒。
游西山
作者：史鉴
朝代：明

命驾晓行游，游彼西山里。西山信多奇，况复偕知己。是时霖雨歇，群峰净如洗。紫气杳深沉，林木何茂骫。众芳已销落，余春栖百卉。流泉泻绝壁，潺潺若风雨。厉涧既褰裳，临流还洗耳。飞来固无匹，韬光匪虚美。径转迷故蹊，岩幽闭来轨。人归鸟声乐，日昃樵歌起。往事良已然，来期尚谁启。回首谢山灵，吾游未云已。
游西山·其一
作者：史鉴
朝代：明

命驾晓行游，游彼西山里。西山信多奇，况复偕知己。是时霖雨歇，群峰净如洗。紫气杳深沉，林木何茂骫。
游西山·其三
作者：史鉴
朝代：明

厉涧既褰裳，临流还洗耳。飞来固无匹，韬光匪虚美。径转迷故蹊，岩幽闭来轨。人归鸟声乐，日昃樵歌起。往事良已然，来期尚谁启。回首谢山灵，吾游未云已。
游西山·其二
作者：史鉴
朝代：明

众芳已销落，余春栖百卉。流泉泻绝壁，潺潺若风雨。
游金山寺
作者：史鉴
朝代：明

屹立大江头，雄跨二百州。孤峰云际出，萧寺镜中浮。岚翠沾衣湿，泉声度竹幽。神龙行雨过，天女散花游。风逆帆斜渡，潮回海倒流。祗园春寂寂，仙梵夜悠悠。尘起淮南市，烟生海上洲。珠光寒射月，蜃气晓成楼。转战怀名将，凭陵失卤酋。登临动遐想，无限古今愁。
游金粟寺
作者：史鉴
朝代：明

我行为寻山，言至东海隅。连峰尽成童，黄茆弥所如。于焉载瞻瞩，盎然风气殊。杖策试探讨，聿来金粟居。山形既环合，土壤还膏腴。涧水弦鸣琴，松风簧乱竽。苍龙与青凤，联翩戏庭除。好鸟鸣高枝，嘤嘤如有须。老僧闻足音，延客入精庐。名香手自焚，茗供与之俱。言论即契合，不异相煦濡。向夕犹未归，欲别更踟蹰。兹游幸一适，如此良非虚。浩歌下山去，人生电影如。
游飞来峰
作者：史鉴
朝代：明

久图山泽游，苦为风雨款。惊雷破重阴，及晨光已显。逶迤入幽深，厉揭度清浅。灵山传飞来，合涧互回转。萝垂手可扪，松高盖惟偃。阳厓丹霞凝，阴洞苍雪满。秀色如可揽，绝巘竟谁栈。众窍因风号，群芳迟春衍。追念平生欢，历历犹在眼。匪无新相知，已少旧游伴。老僧久见招，相携集閒馆。解衣任盘礴，览物适萧散。形忘虑则消，情至心莫展。寄言同怀人，对酒歌勿缓。
游鹤林寺
作者：史鉴
朝代：明

润州城外古招提，杖策来寻日向低。林废不堪黄鹤怨，花空惟听杜鹃啼。香台草长迷行迹，竹院苔深漫石题。坐对青山无一语，出门蹊路失东西。
游黄山坞
作者：史鉴
朝代：明

行行东去欲何依，为爱禅房入翠微。山在不知陵谷变，鹤归应见世人非。烟中草树含春色，岭外云霞敛夕霏。自笑远人眉目异，野禽惊起溯风飞。
湖上暮归
作者：史鉴
朝代：明

朗月微明敛夕霏，水禽将宿未惊飞。画船去后笙歌歇，贪看湖光缓缓归。鸭禽呼去水云空，香滴蘋花露气浓。僧寺茫茫看不见，暮烟生处忽间钟。
湖上暮归
作者：史鉴
朝代：明

鸭群呼去水云空，香滴荭花露气浓。僧寺茫茫看不见，暮烟生处忽闻钟。
湖上暮归·其一
作者：史鉴
朝代：明

朗月微明敛夕霏，水禽将宿未惊飞。画船去后笙歌歇，贪看湖光缓缓归。
湖上暮归·其二
作者：史鉴
朝代：明

鸭禽呼去水云空，香滴蘋花露气浓。僧寺茫茫看不见，暮烟生处忽间钟。
湖上曲
作者：史鉴
朝代：明

君家湖北头，门前湖水流。水流似侬意，日夜不曾休。
溧阳道中
作者：史鉴
朝代：明

水尽行舟止，途平抗策宜。车声来往道，天气雨晴时。赤阪黄尘起，青山碧草滋。居人当路语，留客饭松茨。
溪月吟答吴一斋
作者：史鉴
朝代：明

君家韭溪上，侬家穆溪头。相思不相见，恨随溪水流。西山一何高，东海一何深。惟应天上月，得见两边心。
溪月吟答吴一斋·其一
作者：史鉴
朝代：明

君家韭溪上，侬家穆溪头。相思不相见，恨随溪水流。
溪月吟答吴一斋·其二
作者：史鉴
朝代：明

西山一何高，东海一何深。惟应天上月，得见两边心。
满江红·赠歌者
作者：史鉴
朝代：明

画舸浮空，蚤移入、锦云乡里。羡年少、点翠匀红，妒花争美。叶底鸳鸯初不见，歌声渐近才惊起。向晚来、犹自爱新装，临秋水。阑干曲，频徙倚。长袖举，朱唇启。觑舞娇歌艳，不胜罗绮。逗雨惊鸿飞不定，啭春黄鸟娇无比。最苦是、一霎便分离，人千里。
澄上人房紫牡丹开觞予以酒因诗以记
作者：史鉴
朝代：明

入春风雨长交作，水波绕舍如湖泺。桃李沾泥海棠谢，负却人家看花约。追呼闻欲检民数，愁疾强扶来县郭。市中湫隘不可居，却向禅林借高阁。忽惊妖艳破寂寞，况乃骈花与重萼。芳心晕露金粟敷，娇态迎风紫绡薄。初疑僧伽演妙义，天女来听鬘璎珞。又如洞庭张广乐，仙姝联翩扬戍削。传闻此种出罗山，未必分根尽河洛。姚家荒芜魏家废，总有华容亦非昨。品题何须较优劣，但得相娱不为恶。老夫睹此喜欲狂，绕花吟行不停脚。只愁两日损颜色，好事谁能致油幕。又无仙家漆姑汁，可使浓华不凋落。老僧破戒为侬喜，斗酒沽来对花酌。扫除热恼得清凉，搅就醍醐出酥酪。人生真赏贵适意，不在歌钟始云乐。夜深秉烛更相照，春城月暗鸣宵柝。
澉浦杨将军歌
作者：史鉴
朝代：明

杨将军，才且武，作镇边城勇貔虎。海波㵿溔南风生，日夜登陴按楼橹。扬兵耀武天欲倾，惊雷破山震鼙鼓。震鼙鼓，县旆旌，纪律肃，步伍精。止如山峙，来如风行。战无前阵，攻无坚城。倭夷远窜海道平，坐令四野无交兵。黎民久安堵，不见寇盗惊。杨将军，好士无与伦。胡公老去萧生死，康生罗之为幕宾。倚马作露布，挥戈净风尘。谓予好奇节，论交握手意气亲。平生慕鲁连轻世，肆志不羞贱与贫。射书直欲谕燕将，蹈海不肯为秦臣。方今三边用师旅，我将持书告当宁，佐君徂征固吾圉。功成不受茅土封，笑指云山是归处。
瀑布泉
作者：史鉴
朝代：明

爱此岩头瀑，分明白练垂。被风吹不断，得雨洒尤奇。流出有来处，散开无尽期。庐山亮同此，只欠商仙诗。
灵芝歌
作者：史鉴
朝代：明

灵芝生，粲若英。来百福，世其昌。灵芝生，光且奕。庆斯钟，象乃德。灵芝生，铜池中。和致祥，寿无疆。灵芝生，气之粹。配庆云，象华盖。灵芝生，受天祜。祜维何，锡尔祚。灵芝生，何轮囷。子孙兮，宜振振。
点绛唇·闻歌
作者：史鉴
朝代：明

春夜厌厌，珠明玉瑩双双见。惺愡言语。耳畔相思怨。对酒娇歌，睨睆流莺啭。香风扇。花枝撩乱。月照鞦韆院。
点绛唇·闻歌
作者：史鉴
朝代：明
体裁：词

春夜厌厌，珠明玉莹双双见。惺愡言语。耳畔相思怨。对酒娇歌，睨睆流莺啭。香风扇。花枝撩乱。月照鞦韆院。
烈风七章悯吴孝子廷用
作者：史鉴
朝代：明

烈风无停柯，凝霜变青草。年命苦相催，寿者何其少。惜哉延陵孙，无奈徂谢蚤。孤儿未能行，寡妻年尚小。含凄教诗书，洒泪相携抱。矢志期自持，有如白日皦。白日出东北，暮向西南流。谁知贞烈名，亦应宫掖求。郡县苦见迫，强命登行舟。恸哭与儿诀，相见永无由。生当长戚戚，死当长悠悠。悠悠复戚戚，哀怨无终极。有诏属藩王，随例之封国。寂寞掩长门，彷徨思故域。邱垄不复知，孤儿长在忆。梦中或见之，觉后那可得。相离三千里，安能来母侧。母侧儿不来，儿悲无已时。升高望母居，路远莫见之。浮云暗邦国，远树含悲飔。白日忽西昃，景在桑榆期。顾瞻起长叹，吞声泪涟洏。涟洏竟何益，誓将求四方。崎岖指东广，迢递转西江。行行异川陆，冉冉变温凉。层峦翳云日，巨浸腾蛟龙。畏途良险艰，十步九徬徨。谁谓君门远，万里终能通。陈情叩阍陛，昩死干贤王。贤王任孝理，下令许迎归。谁知病已革，不绝仅如丝。吁天代以身，刲股持作糜。张目忽能视，言动如有知。濒死得一见，惊号更相持。哀声彻天地，旁人亦酸悲。酸悲复呜咽，哀哉终陨绝。本图得生还，岂料是死别。衔哀理归柩，水舟仍陆辙。江湖多风涛，溪谷深雨雪。间关几千里，终焉祔先穴。山高亦有崩，水深亦有竭。孰知哀慕心，终天不可灭。
烈风七章悯吴孝子廷用·其一
作者：史鉴
朝代：明

烈风无停柯，凝霜变青草。年命苦相催，寿者何其少。惜哉延陵孙，无奈徂谢蚤。孤儿未能行，寡妻年尚小。含凄教诗书，洒泪相携抱。矢志期自持，有如白日皦。
烈风七章悯吴孝子廷用·其七
作者：史鉴
朝代：明

酸悲复呜咽，哀哉终陨绝。本图得生还，岂料是死别。衔哀理归柩，水舟仍陆辙。江湖多风涛，溪谷深雨雪。间关几千里，终焉祔先穴。山高亦有崩，水深亦有竭。孰知哀慕心，终天不可灭。
烈风七章悯吴孝子廷用·其三
作者：史鉴
朝代：明

悠悠复戚戚，哀怨无终极。有诏属藩王，随例之封国。寂寞掩长门，彷徨思故域。邱垄不复知，孤儿长在忆。梦中或见之，觉后那可得。相离三千里，安能来母侧。
烈风七章悯吴孝子廷用·其二
作者：史鉴
朝代：明

白日出东北，暮向西南流。谁知贞烈名，亦应宫掖求。郡县苦见迫，强命登行舟。恸哭与儿诀，相见永无由。生当长戚戚，死当长悠悠。
烈风七章悯吴孝子廷用·其五
作者：史鉴
朝代：明

涟洏竟何益，誓将求四方。崎岖指东广，迢递转西江。行行异川陆，冉冉变温凉。层峦翳云日，巨浸腾蛟龙。畏途良险艰，十步九徬徨。谁谓君门远，万里终能通。陈情叩阍陛，昩死干贤王。
烈风七章悯吴孝子廷用·其六
作者：史鉴
朝代：明

贤王任孝理，下令许迎归。谁知病已革，不绝仅如丝。吁天代以身，刲股持作糜。张目忽能视，言动如有知。濒死得一见，惊号更相持。哀声彻天地，旁人亦酸悲。
烈风七章悯吴孝子廷用·其四
作者：史鉴
朝代：明

母侧儿不来，儿悲无已时。升高望母居，路远莫见之。浮云暗邦国，远树含悲飔。白日忽西昃，景在桑榆期。顾瞻起长叹，吞声泪涟洏。
狐绥绥
作者：史鉴
朝代：明

狐绥绥，鬼为侣。夜啸丛祠作神语，戏舞跳梁从社鼠。云凝月黑天冥冥，尾摇阴火光如炬。兴妖作孽天不知，指顾㶁㶁雷风随。社公土伯望尘拜，白望横行九州界。万民皇皇讹且惊，市肆昼闭空其城。群巫四出假神命，搜括逮捕何纵横。巫言神君去天咫，民命由来主张是。神今下界来求珍，敢有不共随殛死。明月珠，夜光璧，玛瑙之盘大逾尺。婆律旃檀苏合香，珊瑚琅玕亚姑石。此物何由在山泽，巫传神言许输直。厚估高评动千万，破产倾家责难塞。黄龙大舶行迷津，匮帛囊金无纪极。江南真宰哀民穷，封章上奏天皇宫。天教六丁摄狐鼠，贯以大索囚铁笼。断狐头，斮狐趾，磔鼠之皮肆诸市。妖巫殄灭厉鬼亡，四海清宁万邦喜。真宰之功一言耳，回格天心正人纪。
狼山
作者：史鉴
朝代：明

狼山一上思依依，烟景苍茫入望微。江水东流千里去，海天南望几人归。云迷远树啼莺杳，麦秀平原猎骑稀。寄语沙鸥莫相避，客怀萧索久忘机。
玉楼春·赏克振弟牡丹
作者：史鉴
朝代：明

名花绰约东风里。占断韶华多在此。芳心一片可人怜，春色三分愁雨洗。玉人尽日恹恹地。猛被笙歌惊破睡。起临装镜似娇羞，近日伤春输与尔。
玉蝴蝶·赠歌妓解愁儿
作者：史鉴
朝代：明

天与多娇，好似春初杨柳，雨洗风揉。披拂闹花，深处绿怨红羞。远山横、修眉颦翠，江水净、娇眼凝秋。尽风流。新翻料峭，斜抱箜篌。休论石城佳丽，卢家女子，往事悠悠。倩将愁解，多应解后转添愁。向空江、肯捐珠佩，思远道、欲采芳洲。倚危楼。云中江树，天际归舟。
玩月和教谕陈启东韵
作者：史鉴
朝代：明

闽岭岧峣路几层，孤舟载雪兴难乘。中秋月好应同见，近海楼高不共登。千里信音回旅雁，半生心事对寒灯。悲歌莫倚能弹铗，衣马轻肥让五陵。
瑞龙吟·水月观赏牡丹
作者：史鉴
朝代：明

春消息。开遍红紫芳菲，粉香狼籍。悭留倾国名花，那般富贵，真成第一。天宝君王妃子，妒妍争宠，沉香亭北。欢赏未终渔阳，鼙鼓声急。清平古调，惟有天仙笔。谁知道，张油命酒，按花评格。也许吾侪得。晚来小雨催花坼。转觉娇无力。风露下，偏生横斜欹仄。倩人扶起，载倾馀沥。
瑞龙吟·水月观赏牡丹
作者：史鉴
朝代：明

春消息。开遍红紫芳菲，粉香狼籍。悭留倾国名花，那般富贵，真成第一。自矜惜。如个美人初觉，染香匀色。清晨卯酒微酣，怨红啼素，重重晕积。天宝君王妃子，妒妍争宠，沉香亭北。欢赏未终渔阳，鼙鼓声急。清平古调，惟有天仙笔。谁知道，张油命酒，按花评格。也许吾侪得。晚来小雨催花坼。转觉娇无力。风露下，偏生横斜欹仄。倩人扶起，载倾馀沥。
瓜步阻雨
作者：史鉴
朝代：明

客里远经游，那堪有滞留。云山几千里，风雨一孤舟。树影连江动，潮声撼地浮。故园归未得，南望使人愁。
甘露泉
作者：史鉴
朝代：明

映竹借幽色，浮华流妙香。春游多热恼，暮饮得清凉。
画马歌
作者：史鉴
朝代：明

房星之精化为马，肉騣连钱满天下。世俗宁知骥与驽，善相方皋一何寡。君看画马自有真，能通相法方入神。骊黄牝牡不足辨，天机内解斯其人。腾骧饮龁逐水草，笔端幻出龙驹岛。雄姿矫矫长风生，逸气棱棱飞电扫。老眼摩挲忽惊起，便欲驱之涉长道。君不见曹韩已往不复生，吴兴死后无丹青。天闲龙媒十万匹，谁能起之图尔形。
留别吴兴诸君子
作者：史鉴
朝代：明

杨柳风和溪水平，掉头归去趁春耕。青山满眼浑相识，白鸟随人似送行。远地几时重握手，孤城今夜独闻更。离心好是秋霜剑，无数尘埃拂又生。
留别胡有本
作者：史鉴
朝代：明

秦溪分手各天涯，灯市相逢喜又嗟。远地故交能几会，满城春雪向谁家。川原近海潮多应，光景催人日易斜。明发归舟渺烟水，思君双鬓欲成华。
登凤冈
作者：史鉴
朝代：明

眷兹邓尉山，尽日穷吟行。晚登凤冈顶，四顾何苍苍。群山如列城，峰岭互低昂。杳杳西日下，澄湖浮练光。野鸟相和鸣，凉风吹我裳。梵宇杂民居，楼阁郁相望。闻有赏心人，畴昔此徜徉。况当梅花时，玉雪被连冈。题诗动幽兴，写画在游踪。去后订重来，中为事所更。乃知百年内，为乐安能常。兴怀发孤咏，浮云共悠扬。
登吴兴慈感寺阁
作者：史鉴
朝代：明

亭亭高阁倚斜晖，廿载曾从此地归。往事已随春草换，重来似觉故人稀。孤城近水青山映，远树和云去鸟微。欲系扁舟嗟未得，蘼芜新绿钓鱼矶。
登吴山绝顶
作者：史鉴
朝代：明

古庙经年久，荒台落叶深。江湖分向背，城市绕山林。尽道迎秋榜，谁同坐夕阴。樵歌归满路，惊散暮栖禽。
登多景楼
作者：史鉴
朝代：明

客里一登临，长歌惬壮心。江山自今古，人物几消沉。潮落淮南近，天垂海外深。改之诗尚在，读罢欲沾襟。
登江淮胜槩楼
作者：史鉴
朝代：明

远水际长天，逢春更可怜。钟鸣裹山寺，人唤渡江船。渔坞夕阳里，酒家疏雨边。因悲客程事，俯仰欲潸然。
登狮子山游卢龙观
作者：史鉴
朝代：明

玉辇宸游事已遥，尚遗台观在山椒。长江自古为天堑，王气于今属圣朝。四海乂安兵久息，千年豪杰恨应消。徘徊忽动西游兴，欲借东风驾晚潮。
登甘露寺多景楼
作者：史鉴
朝代：明

满目山川又独来，白头怀抱易兴哀。郡城宜此开江嶂，佛殿何缘化劫灰。万里中原劳怅望，千年鸣鹤自飞回。东浮西泛无穷舰，总被潮声日夜催。
登紫虚阁
作者：史鉴
朝代：明

江树离离江水平，紫虚高阁倚春晴。仙人醉坐碧窗下，吹彻洞箫如凤鸣。
登长安龙祠道院阁
作者：史鉴
朝代：明

函香来礼玉宸君，试上仙台日已曛。灞上地名重此出，浙西河水又平分。天垂螮蝀光流渚，风振琳琅响入云。黄叶满亭秋色净，洞猿林鹤自成群。
白头公
作者：史鉴
朝代：明

扰扰为形役，未衰霜满巅。幽禽无一事，头上也皤然。
百字令·刘邦彦招饮竹东馆赏桂花
作者：史鉴
朝代：明
体裁：词

竹东庄上，记当年春尽，归舟曾歇。莫雨和风催客去，猛地作时还辍。小馆茶香，行厨酒尽，执手难为别。归家南望，寸肠几度千结。谁道买棹重游，主人情重，樽俎依前设。桂树团香纤月露，渐近中秋时节。试问姮娥，今年才子，谁把高枝折。夜深无语，霏霏满地金屑。
百字令·赠妓
作者：史鉴
朝代：明
体裁：词

紫薇楼下，记持觞，醉把名花相酹。爱尔玉兰名字好，况乃色香幽媚。娟净无瑕，清芬离俗，临去犹凝睇。时移事换，梦中频见佳丽。谁道买笑吴门，美人携手，俨与花相似。气味风标无两样，疑是花神游戏。娇啭歌喉，明珠一串，散落金盘脆。曲终凝望，碧云犹在天际。
碧岩
作者：史鉴
朝代：明

问路扪萝上，遥寻钟磬声。云流看栋湿，树挺识人行。涧水晴悬瀑，松风巧韵筝。山苍与湖绿，点染自天成。
神乐观送沈启南
作者：史鉴
朝代：明

暮春和气畅，冠绅集城隅。振策闯奇踪，流目盻灵区。圜邱郁中天，皇矣神明居。飞宇入浮云，光景晔朝霞。交龙丽瑶砌，摰兽缘金铺。川梁架流虹，灵泉激深渠。嘉树夹道生，芳柯缀丹敷。奏风何泠然，钧天张清都。娱戏易永日，列筵湛清酤。宣和赖声乐，间以啸且歌。彼美丘园客，逝将赋归欤。羁萦怨迟暮，临风发长吁。
秋日杂兴和程学士克勤韵
作者：史鉴
朝代：明

㶁㶁涧下水，萧萧竹间风。爱此幽且深，葺宇当其中。既无纷嚣杂，且有静省功。吾道在方策，隽永将无穷。至理苟冥会，万象咸昭融。悠然起遐思，忘彼南山崇。率溪有精舍，是为咸买居。所恶乃声利，所好在诗书。闭关谢往来，长年味道腴。衣食常不给，举世笑为愚。孰知南山翁，怀此久踟蹰。鱼鸟虽可乐，独行无与俱。惟应浴沂者，庶几为我娱。
秋日杂兴和程学士克勤韵·其一
作者：史鉴
朝代：明

㶁㶁涧下水，萧萧竹间风。爱此幽且深，葺宇当其中。既无纷嚣杂，且有静省功。吾道在方策，隽永将无穷。至理苟冥会，万象咸昭融。悠然起遐思，忘彼南山崇。
秋日杂兴和程学士克勤韵·其二
作者：史鉴
朝代：明

率溪有精舍，是为咸买居。所恶乃声利，所好在诗书。闭关谢往来，长年味道腴。衣食常不给，举世笑为愚。孰知南山翁，怀此久踟蹰。鱼鸟虽可乐，独行无与俱。惟应浴沂者，庶几为我娱。
秋日郊行
作者：史鉴
朝代：明

浪楫风帆不系舟，日斜横笛起中流。山青云白江蓠绿，群雁忽鸣声带秋。
秋林会友图
作者：史鉴
朝代：明

青山巃嵷凝紫霞，飞泉如虹饮渥洼，枫林接叶红于花。上有鸾鹤下麇麚，玉楼珠箔仙人家。仙人颜色常美好，瑶池桃花得春蚤。门前石楠秋叶香，满地绿云风不扫。有客来远方，驱车涉羊肠。车声到门止，揖让升高堂。高堂奕奕凌云汉，瑶爵金盘青玉案。华灯煌煌照宴嬉，汉女为生洛妃旦。浮云不行天欲低，回风动地飞花乱。悲欢离合乐未央，起视明星夜将半。夜将半，舞且歌，发激楚，奏阳阿。巧笑两颊生微涡，蛾眉曼睩光腾波。平生乐事良蹉跎，对此转觉哀情多。明朝忽惊双鬓皤，其奈流光如箭何。
秋江客思
作者：史鉴
朝代：明

洞庭袅袅凉风起，木叶惊飞下江水。江水悠悠烟景微，江头有客未成归。身经北渚云山杳，家住南京音信稀。乍见霜前飞塞雁，还闻月下捣寒衣。寒衣作就家家寄，可是侬家远难致。男儿出门不返顾，直欲浪游天尽地。轻舟短棹恣经过，水远山长风浪多。花艳惊郎大堤女，声谐流徵郢城歌。歌声入云花满堂，夜夜朝朝乐未央。劝君莫上瞿塘去，两岸猿啼能断肠。
秦淮夜泊
作者：史鉴
朝代：明

满地月明淮水流，帝城南畔大航头。凿山曾费前人力，逐利今宜过客舟。六朝旧事消磨尽，四海安生割据休。玉树哀音已亡国，更无人在隔江讴。
秦淮歌送陈文振
作者：史鉴
朝代：明

停君金叵罗，听我秦淮歌。长江西来几千里，沿洄直入台城里。浮青荡绿南北流，至今犹号秦淮水。秦淮之水能容舟，秦淮之上花满楼。美人捲帘垂玉钩，太白仙人清夜游，酒酣乘月往石头。棹歌渡淮水，倒披紫绮裘。英风撼五岳，豪气溢九州。迩来四千四百九十五甲子，无人继此移山倒海之风流。水光依然月如故，断云零落令人愁。岂无清歌与美酒，与子碌碌诚堪羞。我歌秦淮歌，送君秦淮去。城西酒楼在何处，主人今非旧孙楚，且须痛饮歌达曙。达曙歌，醉方寝。笑压吴姬股为枕，满身模糊覆宫锦。明年我亦泛秦淮，手解金龟就君饮。
立春日
作者：史鉴
朝代：明

北向梅开未，东行月建寅。有生皆自乐，无处不宜春。似我容颜老，逢兹气象新。百年今大半，犹是未閒人。
竹房
作者：史鉴
朝代：明

爱此竹房好，偏宜方外情。前村江动月，清梵昼销声。讲后雨花乱，风来天籁鸣。与师分半榻，高卧尽馀生。
答沈彦祥贺生孙作
作者：史鉴
朝代：明

生儿免无后，未别为贤愚。日夜望成人，粗令业诗书。儿今复有子，头角宛相如。得孙固云喜，无乃添吾忧。痴儿不好学，枵然腹空虚。未知为人子，徒令尊自居。故人缪相爱，遗我琼琚词。上言由先德，下言携掌珠。何时得良晤，看此庭中趋。
紫阳庵
作者：史鉴
朝代：明

玉光薰天天帝怒，敕遣天丁劈雷斧。电扫霆驱葬海中，散落南山把山补。龙血淋漓凝紫璚，玉枝瑶草交瑩英。桂影兰香泣秋色，仙妾坐花吹玉笙。千年老鹤噤不语，萧飒蛾眉怨神妪。东望蓬莱一水间，黄尘霏霏正如雨。
紫阳庵
作者：史鉴
朝代：明
体裁：古风

玉光薰天天帝怒，敕遣天丁劈雷斧。电扫霆驱葬海中，散落南山把山补。龙血淋漓凝紫璚，玉枝瑶草交莹英。桂影兰香泣秋色，仙妾坐花吹玉笙。千年老鹤噤不语，萧飒蛾眉怨神妪。东望蓬莱一水间，黄尘霏霏正如雨。
纪游歌别崔望宗丁公耀
作者：史鉴
朝代：明

忆昔辞家同作客，千里遥遥事行役。姑苏台下榜人歌，万顷湖光浸空碧。慧山隐隐云欲连，山灵谢客心茫然。吁嗟鸿渐不可作，扣舷空赋招魂篇。延陵祠前春草绿，再拜陈词献？醁。九原焉得使重生，为振高风转衰俗。奔牛闸下多飞涛，打鼓发船奚惮劳。楼台晚映丹阳郭，卧闻笑语声嗷嘈。南徐山水钟奇秀，压酒吴姬远招袖。鹤林寺里杜鹃花，不见妖红更如旧。酒酣走上江边楼，楼名多景还多愁。古来豪杰竟何在，但见江海朝宗流。大江茫茫与天接，三老开头敢矜捷。长风浩浩自天来，吹落寰瀛秋一叶。金山屹立江之中，水天浮出青芙蓉。绝顶浮图绚金碧，两岸往往闻晨钟。中泠之泉冠今古，旋汲还归凤团煮。碧云零乱白花浮，倾入诗肠浣尘土。维扬自古称繁华，陵迁谷变重咨嗟。高骈楼废今生草，炀帝池荒但聚蛙。看花偶入蕃釐观，物态人情几移换。当年仙种已无存，尚有穹碑可寻按。二十四桥春水平，红亭圮毁赤阑倾。凤箫无声玉人去，惟见夜月依然明。海陵萧索人家少，城郭依微望中小。五更茅店鸡一声，露冷烟浓远山晓。崇川乃在海东涯，参差雉堞鸣悲笳。海山楼高切霄汉，故乡南望浮云遮。海上潮声信朝夕，四海无人事禾麦。远浦风多海味鯹，沙场雨少盐花白。狼山巍巍高插天，五点螺鬟凝紫烟。东风多情野芳发，胭脂满地游人眠。半山亭外春如酒，爱听啼莺坐来久。行行更上青嵯峨，白石无尘不须帚。马鞍之峰形与同，龟田幻出波涛中。沟塍秩秩宛如甲，乃知造化非人工。西上坭山几千丈，铁杖还敲洞门响。东看鞭迹剑山头，俯仰令人动遐想。海门水与天河通，乾坤上下涵空濛。楼船采药去不返，蓬莱应在虚无中。斯游随处得奇遇，记游可惜无佳句。林间子规催我回，解维更泛南来路。南来喜到莺湖西，湖亭小饮离思迷。越女含娇唱杨柳，罗巾泪湿蛾眉低。沙头酒乾玉壶侧，黄鹂其奈临风啼。
纪游歌别崔望宗丁公耀
作者：史鉴
朝代：明
体裁：古风

忆昔辞家同作客，千里遥遥事行役。姑苏台下榜人歌，万顷湖光浸空碧。慧山隐隐云欲连，山灵谢客心茫然。吁嗟鸿渐不可作，扣舷空赋招魂篇。延陵祠前春草绿，再拜陈词献�醁。九原焉得使重生，为振高风转衰俗。奔牛闸下多飞涛，打鼓发船奚惮劳。楼台晚映丹阳郭，卧闻笑语声嗷嘈。南徐山水钟奇秀，压酒吴姬远招袖。鹤林寺里杜鹃花，不见妖红更如旧。酒酣走上江边楼，楼名多景还多愁。古来豪杰竟何在，但见江海朝宗流。大江茫茫与天接，三老开头敢矜捷。长风浩浩自天来，吹落寰瀛秋一叶。金山屹立江之中，水天浮出青芙蓉。绝顶浮图绚金碧，两岸往往闻晨钟。中泠之泉冠今古，旋汲还归凤团煮。碧云零乱白花浮，倾入诗肠浣尘土。维扬自古称繁华，陵迁谷变重咨嗟。高骈楼废今生草，炀帝池荒但聚蛙。看花偶入蕃釐观，物态人情几移换。当年仙种已无存，尚有穹碑可寻按。二十四桥春水平，红亭圮毁赤阑倾。凤箫无声玉人去，惟见夜月依然明。海陵萧索人家少，城郭依微望中小。五更茅店鸡一声，露冷烟浓远山晓。崇川乃在海东涯，参差雉堞鸣悲笳。海山楼高切霄汉，故乡南望浮云遮。海上潮声信朝夕，四海无人事禾麦。远浦风多海味鯹，沙场雨少盐花白。狼山巍巍高插天，五点螺鬟凝紫烟。东风多情野芳发，胭脂满地游人眠。半山亭外春如酒，爱听啼莺坐来久。行行更上青嵯峨，白石无尘不须帚。马鞍之峰形与同，龟田幻出波涛中。沟塍秩秩宛如甲，乃知造化非人工。西上坭山几千丈，铁杖还敲洞门响。东看鞭迹剑山头，俯仰令人动遐想。海门水与天河通，乾坤上下涵空濛。楼船采药去不返，蓬莱应在虚无中。斯游随处得奇遇，记游可惜无佳句。林间子规催我回，解维更泛南来路。南来喜到莺湖西，湖亭小饮离思迷。越女含娇唱杨柳，罗巾泪湿蛾眉低。沙头酒乾玉壶侧，黄鹂其奈临风啼。
经下菰城
作者：史鉴
朝代：明

靡怀函谷败，却事下菰营。蕞尔非天险，当时盛甲兵。空城乌鸟乐，废堞野云平。不独吴宫里，离离蔓草生。
经濑水
作者：史鉴
朝代：明

匍匐昭关下，仓皇濑水浔。饭贤同漂母，报德异淮阴。一死名无忝，千金漫尔沉。停车吊遗迹，长叹不成吟。
经玉遮山
作者：史鉴
朝代：明

夜宿光福里，晨行玉遮山。玉遮何深秀，冈岫相回环。古来贤达人，累累冢其间。碑文半磨灭，松柏多摧攀。子孙不复来，存亡非所关。感此成独立，临风涕潺湲。
续金陵联句
作者：史鉴
朝代：明

长夏清无暑，幽居静不忙。对书昏欲睡，汲井渴思尝。林晚闻鸣鹊，朋来自远方。水村围绿树，云窦引沧浪。鹤闯中门立，荷分别浦香。飞梁虹下饮，浮岛雁低翔。路袅阑干石，池循宛转廊。古墙缘薜荔，深洞入筼筜。雨曳三时湿，风搴五月凉。望晴欢昼晵，冒冷感秋伤。地淖冬青谢，庭阴夜合张。燕闲雏出垒，蜂闹蜜分房。磬折寒暄叙，盘旋剑佩跄。语音微带汉，习气半离乡。问讯公卿旧，归寻草泽藏。鸿留泥上迹，萤避日中光。洗拂东华土，留连北海觞。割鲜羞列豆，舞象缀齐行。江笛吹杨柳，檐花落豫章。聊为犀首饮，莫数次公狂。杯面栖鹦鹉，垆腰错凤凰。画图神品异，彝鼎识文详。算马壶更胜，登丰觯屡扬。工升当瑟坐，仆倦触屏僵。酒量江河窄，歌声磬筦将。轻刀霏雪鲙，疏布□瑶浆。箸引银丝滑，盘堆火齐煌。臐膮濡芥酱，饼饀夹鹅肪。诗句联珠琲，谈锋出剑铓。冥搜深擢肾，苦索窅探肠。调古才殊窘，吟穷思忽昌。痴心角韩孟，高视下卢王。自顾山林槁，难齐省署芳。行藏同画虎，游读等亡羊。径笑终南捷，群遗冀北良。正论高阁束，安用凿坏亡。大厦谁当任，明时老不妨。乾坤随所寓，江海渺相忘。底事忧千岁，浮生梦一场。盍簪时有数，秉烛夜何长。况复抟沙散，无云好乐荒。明朝又南北，落落晓星望。
聚远楼
作者：史鉴
朝代：明

新起高楼九溪上，无边风景在虚棂。太湖一水际天绿，洞庭两山终日青。帆带夕阳来冉冉，雁拖秋影入冥冥。何人卷幔吹箫坐，明月满空凉露零。
至京口
作者：史鉴
朝代：明

北上南徐舣画桡，欲将兴废问前朝。依山城郭高低堞，近水人家早晚潮。风到海门鸥社散，草青江路雉媒娇。梦溪风物今何在，故垒离离细柳凋。
至通州
作者：史鉴
朝代：明

孤城控一区，形势扼东隅。海水分咸淡，民风杂楚吴。蜃楼凝复散，沙岛涨还无。问道寻鱼客，中宵望斗枢。绝域经游少，重关启闭严。官租兼菽粟，民业尽鱼盐。海气朝成市，潮声夜入帘。狼山渺何许，空翠远浮尖。
至通州·其一
作者：史鉴
朝代：明

孤城控一区，形势扼东隅。海水分咸淡，民风杂楚吴。蜃楼凝复散，沙岛涨还无。问道寻鱼客，中宵望斗枢。
至通州·其二
作者：史鉴
朝代：明

绝域经游少，重关启闭严。官租兼菽粟，民业尽鱼盐。海气朝成市，潮声夜入帘。狼山渺何许，空翠远浮尖。
舒啸亭为东林山陈氏赋
作者：史鉴
朝代：明

渊明一代士，所怀在本朝。弃官归去来，舒啸登东皋。将为愤懑渫，岂以音节超。亦有逸群人，葺宇此逍遥。发口忽成音，逸响一何嘹。长风集万里，游云薄九霄。幽深比琴瑟，清激超竽箫。绵驹丧其精，王豹亡其谣。眷兹自然妙，何须钟律调。遥遥苏门山，至人当见招。
舟中偶成
作者：史鉴
朝代：明

清泽庄头钓艇，奉先院里禅床。绿树数声啼鸟，青山一抹斜阳。抱琴循水路转，曳杖看山日斜。短屐蹑残莎草，小桥流出桃花。细草绿侵沙岸，野花红点青山。短棹自随流去，暮禽相与诗还。
舟中偶成·其一
作者：史鉴
朝代：明

清泽庄头钓艇，奉先院里禅床。绿树数声啼鸟，青山一抹斜阳。
舟中偶成·其三
作者：史鉴
朝代：明

细草绿侵沙岸，野花红点青山。短棹自随流去，暮禽相与诗还。
舟中偶成·其二
作者：史鉴
朝代：明

抱琴循水路转，曳杖看山日斜。短屐蹑残莎草，小桥流出桃花。
芙蓉
作者：史鉴
朝代：明

皎皎芙蓉花，盈盈出秋水。美人荡舟来，容颜宛相似。采之欲为衣，离居有君子。路远莫致之，引领徒为尔。但恐秋风生，零落从此始。
苏堤对酒次沈启南韵
作者：史鉴
朝代：明

湖上采花人未归，苏堤柳色妒春衣。踏青儿女歌声亮，惊起鸳鸯各自飞。雨后满湖生翠苕，画船归去水迢迢。生憎苏小坟前草，野火曾经几度烧。
苏堤对酒次沈启南韵·其一
作者：史鉴
朝代：明

湖上采花人未归，苏堤柳色妒春衣。踏青儿女歌声亮，惊起鸳鸯各自飞。
苏堤对酒次沈启南韵·其二
作者：史鉴
朝代：明

雨后满湖生翠苕，画船归去水迢迢。生憎苏小坟前草，野火曾经几度烧。
荻溪道中
作者：史鉴
朝代：明

摇摇理舟楫，杳杳事徂征。溪姓犹缘荻，村名半带城。冻云含雪意，老树挟风声。霜月欺寒雁，嘹嘹中夜鸣。
菊庄
作者：史鉴
朝代：明

种菊久成庄，门前水亦香。花时常把酒，日暮拟为粮。正色纯无杂，遐龄老未央。何当事筐筥，来此采馀芳。
菩萨蛮·赠妓
作者：史鉴
朝代：明

柳腰清减花容瘦。眼波凝绿眉山皱。春去已多时。不堪听子规。相逢时话旧。泪湿罗衫袖。对酒莫高歌。闻歌愁更多。
落景村
作者：史鉴
朝代：明

羲和驾骤骥，杳杳经天衢。向夕迫崦嵫，弭节少踌躇。馀光烂未收，冉冉下桑榆。归云栖远岫，暝烟生废墟。野雉雊中林，牛羊下城隅。回风忽复来，灌木吹笙竽。野老耦耕倦，盥濯归茅庐。曳杖数鸡豚，引水灌畦蔬。达人尚真意，写图聊自娱。天机宛流动，匪为形似拘。
葵花
作者：史鉴
朝代：明

黄裳采采露盈盈，清挹华房沆瀣生。汉武若先知此味，不教云表立金茎。
蓬壶道人
作者：史鉴
朝代：明

登高望瀛海，弱水何茫茫。巨鳌戴三山，屹立水中央。金银为宫阙，玉树森成行。微风振其柯，泠然奏琳琅。中有遗世士，餐霞仍？阳。飞龙为我驾，琼糜为我粻。容颜若婴孩，不老凋三光。悲哉世间人，年命如朝霜。
蓬壶道人
作者：史鉴
朝代：明
体裁：古风

登高望瀛海，弱水何茫茫。巨鳌戴三山，屹立水中央。金银为宫阙，玉树森成行。微风振其柯，泠然奏琳琅。中有遗世士，餐霞仍�阳。飞龙为我驾，琼糜为我粻。容颜若婴孩，不老凋三光。悲哉世间人，年命如朝霜。
蕉窗
作者：史鉴
朝代：明

爱此禅房好，芭蕉绿满庭。雪中疑入画，定起自翻经。晓色和云动，秋声杂雨听。心源有甘露，一滴可通灵。
虞美人·赠陆廷美
作者：史鉴
朝代：明

海榴枝上啼黄鸟。好梦惊残早。起将双陆赌杨梅。只见马儿骰子、走如雷。凉台水榭相携手。尽日酣歌酒。小娃频打子规飞。底事声声叫道、不如归。
蝶恋花·赠歌妓沈春魁
作者：史鉴
朝代：明

雨僝风僽春未透。卯酒微醒，频把花枝嗅。倦倚装台垂素手。柳条妒杀腰肢瘦。一曲娇歌人静后。圆转清和，莺啭花时候。袅袅香风传翠袖。彩云惊堕仙裙绉。
行台燕别歌
作者：史鉴
朝代：明

行台老柏枝相纠，群鸟暮集声啾啾。台端吏散晚衙毕，相送使君天上游。初筵济济月未出，满堂笙镛间琴瑟。流光迸彩天际来，上下通明若朝日。金盘玉案相叠高，黄？白肪凝乳膏。众中持杯捷先得，哄堂大笑声謷嘈。兴来投壶明月下，有行其觞庆多马。宵寒不入玄狐裘，微霜凄凄在鸳瓦。分曹探韵题新诗，波涛入笔争雄奇。扶摇击水海神泣，大鹏怒翼云天垂。酒酣乐极成悲歌，歌声感人哀怨多。今夕共樽酒，明朝各山河。一去与一留，倏忽如飞梭。行劳居逸宁不顾，我言此理良无他。使无行者职乃阙，使无居者民如何。民如何，仰公辈。庙堂与江湖，到处咸有待。从今燮理及旬宣，总是台中旧寮采。
行台燕别歌
作者：史鉴
朝代：明
体裁：古风

行台老柏枝相纠，群鸟暮集声啾啾。台端吏散晚衙毕，相送使君天上游。初筵济济月未出，满堂笙镛间琴瑟。流光迸彩天际来，上下通明若朝日。金盘玉案相叠高，黄�白肪凝乳膏。众中持杯捷先得，哄堂大笑声謷嘈。兴来投壶明月下，有行其觞庆多马。宵寒不入玄狐裘，微霜凄凄在鸳瓦。分曹探韵题新诗，波涛入笔争雄奇。扶摇击水海神泣，大鹏怒翼云天垂。酒酣乐极成悲歌，歌声感人哀怨多。今夕共樽酒，明朝各山河。一去与一留，倏忽如飞梭。行劳居逸宁不顾，我言此理良无他。使无行者职乃阙，使无居者民如何。民如何，仰公辈。庙堂与江湖，到处咸有待。从今燮理及旬宣，总是台中旧寮采。
褚公庙乐章二首 其二 送神
作者：史鉴
朝代：明

庭燎有辉兮夜向明，云掩冉兮光晶荧。神其醉饱兮欲旋，溘埃风兮上征。驾云车兮驷玉虬，耸长剑兮挥厹矛。斩夔魖兮屠蚩尤，廓妖氛兮无外匪，独贲兮此州。
西园八咏 其一 藏书屋
作者：史鉴
朝代：明

牙签缥带满堂垂，未许沂公独擅奇。请俸写来还自校，借人看去岂为痴。晴窗露展虞生蠹，净几潜披矢下帷。培养真成济时具，又将馀力教家儿。
西园八咏 其七 绣衣记
作者：史鉴
朝代：明

渭水园林尺五天，绣衣笔势更翩翩。能文况是同年好，叙事还期后世传。坐见华风生草木，端知采色画山川。长安纸价应增贵，到处令人快睹先。
西园八咏 其三 松苍轩
作者：史鉴
朝代：明

长松户外郁苍苍，卷幔蛟龙势欲翔。韩起曾经誉嘉树，召公今又憩甘棠。风生隐几聊闻籁，雨后呼童试采肪。君子由来善居室，吾乡亦有岁寒堂。
西园八咏 其二 洗砚池
作者：史鉴
朝代：明

试携宫砚洗洄澜，渍墨淋漓最可观。龙尾蘸波玄玉净，马肝浮水紫云寒。风飘科斗文难定，月射方诸湿未乾。头白上卿临帖罢，又书封事献金銮。
西园八咏 其五 陇头云
作者：史鉴
朝代：明

陇头云气如车盖，变化油然去复留。起处四方沾润泽，乘时六合可浮游。风吹度影迷亲舍，日映成文捧御楼。楚水秦山千万里，停车北望思悠悠。
西园八咏 其八 太史铭
作者：史鉴
朝代：明

当朝太史汉中郎，曾志先公百世藏。指事特书彰直笔，为铭传后发幽光。从教雨日长淋炙，莫遣风雷下取将。试检平生信无愧，穹碑不独妙文章。
西园八咏 其六 门前柳
作者：史鉴
朝代：明

亭亭如盖挺孤标，先世遗来匪一朝。色借绿袍荣及第，枝娇黄鸟惬迁乔。长承雨露当霄汉，迥出风烟带驿桥。不似灞陵原上树，管人离别半无条。
西园八咏 其四 牡丹圃
作者：史鉴
朝代：明

内家丛里许分移，富贵应为造化私。承露玉杯和月冷，惜春罗幄护风吹。紫台姓魏犹循故，红萼名鞓似较奇。一自旬宣江汉后，花开多不在家时。
西园八咏·藏书屋
作者：史鉴
朝代：明

牙签缥带满堂垂，未许沂公独擅奇。请俸写来还自校，借人看去岂为痴。晴窗露展虞生蠹，净几潜披矢下帷。培养真成济时具，又将馀力教家儿。试携宫砚洗洄澜，渍墨淋漓最可观。龙尾蘸波玄玉净，马肝浮水紫云寒。风飘科斗文难定，月射方诸湿未乾。头白上卿临帖罢，又书封事献金銮。长松户外郁苍苍，卷幔蛟龙势欲翔。韩起曾经誉嘉树，召公今又憩甘棠。风生隐几聊闻籁，雨后呼童试采肪。君子由来善居室，吾乡亦有岁寒堂。内家丛里许分移，富贵应为造化私。承露玉杯和月冷，惜春罗幄护风吹。紫台姓魏犹循故，红萼名鞓似较奇。一自旬宣江汉后，花开多不在家时。陇头云气如车盖，变化油然去复留。起处四方沾润泽，乘时六合可浮游。风吹度影迷亲舍，日映成文捧御楼。楚水秦山千万里，停车北望思悠悠。亭亭如盖挺孤标，先世遗来匪一朝。色借绿袍荣及第，枝娇黄鸟惬迁乔。长承雨露当霄汉，迥出风烟带驿桥。不似灞陵原上树，管人离别半无条。渭水园林尺五天，绣衣笔势更翩翩。能文况是同年好，叙事还期后世传。坐见华风生草木，端知采色画山川。长安纸价应增贵，到处令人快睹先。当朝太史汉中郎，曾志先公百世藏。指事特书彰直笔，为铭传后发幽光。从教雨日长淋炙，莫遣风雷下取将。试检平生信无愧，穹碑不独妙文章。
西郭
作者：史鉴
朝代：明

幽居西郭且婆娑，古屋年深老薜萝。门对寒塘秋色早，城平斜日晚阴多。施林罝兔时丁祭，教子明经世甲科。除目一来须强起，野花啼鸟奈君何。
见落花
作者：史鉴
朝代：明

野寺春归已惨悽，那堪一夜子规啼。东风不道人憔悴，吹入尘途衬马蹄。风吹犹见影离离，留恋低回欲恨谁。莫怪来看独惆怅，如今不是故园时。
见落花·其一
作者：史鉴
朝代：明

野寺春归已惨悽，那堪一夜子规啼。东风不道人憔悴，吹入尘途衬马蹄。
见落花·其二
作者：史鉴
朝代：明

风吹犹见影离离，留恋低回欲恨谁。莫怪来看独惆怅，如今不是故园时。
观书偶成
作者：史鉴
朝代：明

竹深门闭乱藤垂，隐几观书欲倦时。长啸不知风起处，槐花吹落戏鹅池。
观海云院百丈泉
作者：史鉴
朝代：明

接竹分来知几年，云房长得润枯禅。一从学士题诗后，吴下才闻有此泉。
观潮歌
作者：史鉴
朝代：明

鸡声喔喔天未明，大家尽说观潮行。骑舆徒步相䢔遝，袨服靓装街市盈。江头日高潮未生，秋风猎猎笳鼓鸣。美人狎坐临前楹，娇歌婉转调鸣筝。须臾欢呼笑相指，一线遥从海门起。潮头崛起高于城，万雷齐轰骇人耳。排山倒海天欲倾，回波激射奇态生。两阵合战兵力勍，戈甲晃晃秋空明。群儿弄水夸巧捷，撇旋蹙踏如浮萍。人言潮来信有时，我言潮来不可期。君不见胡马营沙人有待，潮乎此时信何在。徒劳日后来不休，万古莫洗钱唐羞。
解连环·送别
作者：史鉴
朝代：明

销魂时候。正落花成阵，可人分手。纵临别、重订佳期，恐软语无凭，盛欢难又。雨外春山，会人意、与眉交皱。望行舟渐隐，恨杀当年，手栽杨柳。别离事，人生常有。底何须，为著成个消瘦。但若是下情长，便海角天涯，等是相守。潮水西流，肯寄我、鲤鱼双否。倘明岁、来游灯市，为侬沽酒。
许克大分教桐城道过余家留诗见柬赋以谢之
作者：史鉴
朝代：明

翰墨论交岁月赊，朱颜今已鬓成华。两回经见曾因客，三度相过不在家。芳草伴人吟道上，乱云随鹤渺天涯。归来读罢留题句，搔首无言对落花。
许子厚约游石湖余以事沮诗以谢之
作者：史鉴
朝代：明

杭州擅西湖，烟花瀰漫天下无。石湖在吴苑，佳丽亦足雄吾苏。青山巃嵷抱湖涘，吴台越城两荒址。紫薇舍人天上归，乞得天书贲湖水。湖水东西流，世人相续游。古人不可见，今人来不休。古人今人日更改，湖上青山镇长在。梵宇琳宫几废兴，湖波依旧东流海。许君约客为春游，绣被锦帆青翰舟。攀岩践穴肆探讨，□洄击汰相夷猷。山岚湖渌可手掬，大笑拂入杯中浮。举杯仰天作鲸吸，沃溉胃肾资冥搜。时时得句辄呕出，锦囊错落骊珠投。暮归列炬照湖上，水波涌沸鱼龙泅。蹇余汲汲尘中走，与约谁知此言负。想像清欢寤寐间，侧身西望长搔首。作诗聊寓不平鸣，有命重游尚须后。
访吴廷晖偶成
作者：史鉴
朝代：明

访君还作看花行，宛宛溪流两岸平。久雨闭门芳草遍，乱禽栖树莫烟生。更筹夜送人皆醉，童子春深服已成。明日新晴天气好，相携临水濯尘缨。
访沈启南中道相遇既示斐章且形绘事赋答
作者：史鉴
朝代：明

病起言出游，行行入吴苑。怀我同心人，去此苦不远。安能待折麻，始为情可展。榜舟溯川流，疾进犹言缓。天寒鸿雁哀，水落湾埼浅。顾望念何深，独行畏日晚。日晚将何之，风悲雨凄凄。君子枉前途，引领见容仪。精神亮相契，遇此如有期。何必造门屏，然后尽中怀。君行当入城，余亦从此归。方舟且容与，未忍言别离。别离怅悠悠，于焉聊写忧。暝投兰若中，宴衎叙绸缪。起坐临前除，弹琴和清谣。重阴翳明月，寒风振山邱。慷慨令心悲，欲罢不能休。沉吟出门去，鸡鸣忽嘐嘐。
读杨君谦古乐府
作者：史鉴
朝代：明

去古日已远，雅乐久沉沦。桑间与濮上，靡靡多哀淫。杨君媚学子，高志故不群。一闻世俗音，谓非吾所湛。冥心太古初，识乐得其真。律吕既调协，五音和且平。咸英与韶頀，旷世今再闻。岂惟以自娱，拟将献吾君。奏之郊庙上，庶以和神人。
读钓台集
作者：史鉴
朝代：明

子陵遁世士，因乱在齐邦。羊裘物色中，三徵往帝乡。傲睨帝王尊，唾视名利场。辞荣良足钦，适用非所长。观其卧床对，岂不由衷肠。愿从巢父流，接迹颍水阳。诏许放还山，于焉渔且耕。君臣义交尽，故旧情靡忘。希文守兹郡，披榛吊颓荒。饰词荐蘋藻，伐石铭文章。节礼两言立，日月可争光。如规莫加圆，如矩莫加方。后贤务新奇，论议太低昂。遂令礼贤举，造化聚讼端。唯陵固汉人，清节起东京。况之三代士，斯言殊未当。逝者如有闻，应亦以为平。遥遥望云山，永言多慨慷。
谒张子静墓
作者：史鉴
朝代：明

弭棹鸿村道，来寻处士坟。泪痕沾宿草，悲思接愁云。系树嗟无剑，名家幸有文。东风吹野水，流响不堪闻。
谒徐武功墓
作者：史鉴
朝代：明

絮酒来何暮，凄凉百感生。文名推独步，相业沮垂成。才大人多忌，功高谤易行。只应坟下水，流恨去难平。
谒金门·赠歌者
作者：史鉴
朝代：明

春夜杳。火树满街开早。年少沈郎风度好。踏歌声更巧。袅袅馀音未了。一似游丝萦绕。漏尽月斜天忽晓。彩云犹缥缈。
谟无猷邀饮于南虚室读壁间冯明府诗有感
作者：史鉴
朝代：明

独客困泥雨，闭门愁索居。天晴气微和，欲出嗟无舆。邻僧念孤寂，招邀过精庐。绪风泛林条，溜水鸣阶渠。良友四五人，壶觞聊尔娱。陶情匪丝竹，冥心游古初。为乐苦不常，奈此年岁徂。一适非偶然，且复少踌躇。兴怀旧游者，由来心迹俱。风波一分散，判然区域殊。精神莫与通，梦寐时交胥。愿言此浮云，随风往微躯。
谢吴铁峰法酒糟鱼
作者：史鉴
朝代：明

秋水满陂泽，高榆荫村墟。闭户动经旬，未能忘索居。足音何跫然，忽枉故人书。款曲念暌违，况有庭实俱。法酝出上尊，海鱼离糟邱。香味良薆然，夐与常调殊。怀惠欲报之，顾无琼与琚。惟于引觞际，颇觉愁思祛。分甘饷吾儿，俾知君意劬。努力苟能佩，免为人所尤。
谢沈彦祥茶鱼之贶二首
作者：史鉴
朝代：明

新采雷鸣寄草堂，未开先作满林香。囊裁白绢封三印，芽茁黄金露一枪。斗处连场誇得隽，烹时比屋散分尝。睡魔渴病俱消却，欲报惭无织女章。钓得鲂鱼碧浪中，远烦分惠到吴东。汉江缩项本同调，松水细鳞斯下风。鳍鬣乱欺林笋绿，腹腴微带法糟红。珍藏不敢成私享，留待先祠荐麦同。
谢沈彦祥茶鱼之贶二首·其一
作者：史鉴
朝代：明

新采雷鸣寄草堂，未开先作满林香。囊裁白绢封三印，芽茁黄金露一枪。斗处连场誇得隽，烹时比屋散分尝。睡魔渴病俱消却，欲报惭无织女章。
谢沈彦祥茶鱼之贶二首·其二
作者：史鉴
朝代：明

钓得鲂鱼碧浪中，远烦分惠到吴东。汉江缩项本同调，松水细鳞斯下风。鳍鬣乱欺林笋绿，腹腴微带法糟红。珍藏不敢成私享，留待先祠荐麦同。
贞女行送汝其通
作者：史鉴
朝代：明

贞女昔未字，脉脉处深闺。容颜美如玉，中门未尝窥。轧轧机杼声，朝斯复夕斯。所志在女红，辛苦安得辞。媒氏岂不营，所适匪其宜。众口徒嚣嚣，矢心终不移。冉冉岁云暮，芳馨愈菲菲。君子慕高谊，寤寐以求之。币交既成礼，桃夭良及时。诸娣如云从，百两送于归。川泽靡韩土，孔乐乃王畿。令居且燕誉，永久以为期。
贺其荣病京师吴原博舁归第中而卒为之殓殡其荣父作感义诗谢之要予同赋
作者：史鉴
朝代：明

翩翩宦游子，抱疾居京师。俗习有由来，病者栖檐垂。一命亮莫延，孱哉斯两儿。夫君数往视，念彼形神离。舁归以待尽，后事经营之。封书告其家，殓服饰其尸。涂殡就客位，受吊居东阶。且为录行橐，以俟归葬期。死者如反生，不愧临诀辞。朋友居五伦，几人能弗亏。势利相驱合，祸衰随背驰。况乎死生际，避远固其宜。有能闻斯举，其颡泚乎而。题诗颂高谊，且以箴吾侪。
贺新郎·天台
作者：史鉴
朝代：明

闻道天台路。洞门深、瑶草长青，桃花无数。仙子云鬟低欲堕，倚石迷花凝伫。忆刘阮、当年曾遇。雾帐云房深几许，梦魂中、不管流年度。缘分浅，又归去。于今路断无寻处。惟旧时、华顶依然，霞城如故。古寺石桥风雨响，泻下半天瀑布。有头白、老僧常住。世上名山能有几，强登临、莫待青春暮。婚嫁毕，听分付。
赋泰伯祠送李舍人
作者：史鉴
朝代：明

行行阊门道，清庙临通津。借问此何居，至德垂鸿名。畴兹商周际，天命固难谌。避狄始宁居，剪商志将萌。圣孙天所启，周道方日新。夫君见其微，远窜来蛮荆。冠冕化文身，礼义开吴民。让国非求名，此意难具陈。顾惟君臣谊，况乃父子亲。向无宣尼言，谁能识其心。李膺吴中彦，怀古意何深。行当侍帷幄，扬芳播清尘。
赠张太守靖之
作者：史鉴
朝代：明

龙去孤臣泣抱弓，平生心事有谁同。青春甚惜居闲地，白首相逢在客中。云气冥冥山寺晚，花时冉冉野亭空。残衣留取休沽酒，岁暮还堪禦北风。
赠支硎山人
作者：史鉴
朝代：明

幽人恋坟墓，搆此山泽居。层峦代屏障，积石当阶除。飞泉漱琼瑶，灵籁鸣笙竽。清音度回风，颓响栖芳株。入耳尽成曲，喈喈良不殊。临轩睇冥鸿，坐石见游鱼。飞潜各有适，悠然忘所如。缅怀放鹤人，不得同交娱。商歌满天地，如与金石俱。富贵非吾欲，逍遥真有馀。
赠李中翰贞伯
作者：史鉴
朝代：明

层城多甲第，朱门赫峨峨。曲水起飞桥，楼观相陂陀。何人拊瑶琴，独坐当中阿。朱弦激清商，慷慨和悲歌。回风振丛薄，游鱼跃灵波。大雅久不闻，举世尚淫哇。知音既云少，笑者亦已多。沉吟下阶陛，感叹将如何。
赠汝其通
作者：史鉴
朝代：明

江南有淑女，婉娈美清扬。芳馨振微风，容华耀朝阳。被服鲜且丽，不殊古姬姜。蹇修来何迟，幽独处兰房。匪无室家愿，夙以礼自防。一朝君子求，玉帛以时将。御车迎百两，道路宛生光。和鸣合琴瑟，宴衎吹笙簧。顾兹待年者，后处亮无忘。
赠沈启南
作者：史鉴
朝代：明

椅梧生南岳，枝叶交相加。孤生不自异，众木何其多。凤凰翔中天，时来息其柯。中郎久不作，奈此良材何。谁能为琴瑟，奏曲谐云和。遂令清庙器，寂寞捐山阿。
赠王文冕
作者：史鉴
朝代：明

少怀四方志，乘时远游嬉。西经宜兴市，落魄无人知。夫君何自喜，枉驾与之归。华灯坐良夜，高论露中怀。古今无穷变，亹亹解人颐。雷惊蛰斯启，钟鸣霜乃飞。相知苦不久，旋复成乖离。出门即长路，驱车独栖栖。浮云蔽关山，洪流带邦畿。可望不可亲，悠悠劳我思。秋兰抱幽香，寒松挺孤枝。芳华信能保，应无迟暮悲。
赠金本清中翰
作者：史鉴
朝代：明
体裁：七言律诗

少将词赋继班扬，馆阁周爰岁月长。朝罢独书天上诏，使归那有橐中装。齐棺古隶先秦出，岐鼓遗文后世光。乞得鉴湖三十里，四明原是贺公乡。
赠金本清中翰
作者：史鉴
朝代：明

少将词赋继班扬，馆阁周爰岁月长。朝罢独书天上诏，使归那有橐中装。齐棺古？先秦出，岐鼓遗文后世光。乞得鉴湖三十里，四明原是贺公乡。
赠陈玉汝
作者：史鉴
朝代：明

少妇婉清扬，当户织玄黄。朝朝弄机杼，晔晔成文章。筐篚远贡之，裁为君衣裳。衣裳近玉体，衣被自生光。苟非尺寸益，焉能置君旁。
赠颐浩寺辨如海上人
作者：史鉴
朝代：明

行遍江湖老始归，故山犹有佛相依。装轻惟贮吾徒赠，缘浅难留刺史衣。贝叶编成看独久，昙花拈出笑曾微。相寻欲了神交念，非是来参不二机。
踏莎行·观观音舞
作者：史鉴
朝代：明

翠袖低垂，湘裙轻旋。地衣红皱弓弯倩。晓风摇曳柳丝青，春流荡漾桃花片。矫若游龙，翩如飞燕。彩云挥霍华灯炫。海波摇月晚潮生，大家齐道观音现。
过吕城坝
作者：史鉴
朝代：明

河水汤汤向东注，垒土横河障波住。往来舟楫恒苦停，首尾相衔才得渡。车声辚辚绠痕急，船头向天如欲立。龙门一跃直下来，滩声雷吼鲛人泣。
过梅花道人墓
作者：史鉴
朝代：明

问津武塘下，揽衣独吟行。徘徊古道旁，累然见孤茔。荆榛窜狐兔，牧竖时来登。橡树半无枝，曲池犹未平。哀哉梅花庵，一仆不复兴。空遗水墨踪，允为后世程。高风董巨间，不得名丹青。古碑亡文章，但铭卒与生。生前徇名教，岂乐浮屠名。将非有深识，季世多兵争。愚人信因果，庶几保其形。同时富豪家，厚葬侔山陵。毁盗殆无馀，遗骸纵复横。珠柙去已久，蔓草来相萦。何如一抔下，晏然无震惊。取重亮在人，信非山水灵。采芳荐清醑，日落风悲鸣。遥遥望遐躅，感叹有馀情。
过横塘
作者：史鉴
朝代：明

西向横塘过，风凉天又晴。两山沿路转，一舸问津行。野水飞云度，斜阳去鸟明。采莲人不见，遥听唱歌声。
过沈继南墓
作者：史鉴
朝代：明

寂寞空山下，凄凉野水滨。易名嗟有日，挂剑愧无人。月冥猿啼夜，天寒草未春。素车来较晚，洒泪忽盈巾。
还家有作
作者：史鉴
朝代：明

杖策相从使者行，欲除民瘼岂求名。言微难解旁人惑，才弱空期洚水平。公论有时还自定，浮云于世本无营。西风吹动归欤兴，笑对沧浪咏濯缨。
送严宗诚还金陵
作者：史鉴
朝代：明

相逢俱在客，相送各还家。聚散犹萍水，登临总物华。鸟啼新霁晓，风折未开花。明日丹阳道，轻雷殷去车。
送中竺佑禅师还杭州
作者：史鉴
朝代：明

片云孤鹤共闲身，杖锡南归远问津。山水别来频入梦，江湖行尽不逢人。中峰古寺松枝转，东院禅房草色新。试看西湖旧梅树，花开何似故园春。
送人游巴蜀
作者：史鉴
朝代：明

雪消巴蜀水初生，此日逢君买棹行。钟邓有知烦一吊，降王犹到洛阳城。
送俞大尹钦取御史之京
作者：史鉴
朝代：明

徵贤诏下五云深，鸾凤齐飞入上林。骢马候朝趋阙下，绣衣听漏立花阴。登车素有澄清志，簪笔宁忘献纳心。寄语行人且相避，汉廷桓典重于今。诏许推贤送上天，此行真不异登仙。郡中岂独闻三异，囊底何曾受一钱。已解铜章辞外补，定持霜简拜新迁。长洲苑里甘棠树，留与吴民说往年。
送俞大尹钦取御史之京·其一
作者：史鉴
朝代：明

徵贤诏下五云深，鸾凤齐飞入上林。骢马候朝趋阙下，绣衣听漏立花阴。登车素有澄清志，簪笔宁忘献纳心。寄语行人且相避，汉廷桓典重于今。
送俞大尹钦取御史之京·其二
作者：史鉴
朝代：明

诏许推贤送上天，此行真不异登仙。郡中岂独闻三异，囊底何曾受一钱。已解铜章辞外补，定持霜简拜新迁。长洲苑里甘棠树，留与吴民说往年。
送傅上人住杭州保叔
作者：史鉴
朝代：明

瓶锡随缘去入杭，湖山今已属支郎。前朝古寺多南渡，下界空华出上方。满地白云朝入定，孤峰片月夜焚香。明年不负登临约，应叩禅扉借竹房。
送凌汉章赴秦王之招
作者：史鉴
朝代：明

老大辞家西入秦，灞陵原上柳条新。医和自得生斯地，扁鹊于今见后身。设醴且陪花作友，曳裾还伴竹为宾。一鞭已被君先著，怅望咸阳渭水春。
送刘德美之京
作者：史鉴
朝代：明

风吹大河水，昼夜无停流。嗟君万里行，且复须臾留。王命自有程，安能顾朋俦。执手两茫茫，日暮登行舟。皇家重贤才，一艺咸见收。况兹卫生功，妙与元化侔。譬彼照乘珠，所往无不售。愿言进明德，流光被中州。
送吴泽民归梅堰
作者：史鉴
朝代：明

宾馆穷经独下帷，吾家同叔每相资。青山折简招归隐，白首逢人在别离。此日梅花应待雪，新年芝草又生池。溪边无数垂杨柳，欲绾行舟住少时。
送吴禹畴之广东宪副任
作者：史鉴
朝代：明

持节遥遥五岭行，瘴烟蛮雨避前旌。已知吏戢无渔猎，莫倚时平弛甲兵。诗句拟从官长学，舶船多候海风生。隐之自是君家事，不为贪泉易此情。
送吴铁峰
作者：史鉴
朝代：明

春色浓如酒，行行劝一杯。送君嗟此别，执手问重来。野鸟迎人语，林花著雨开。维舟未忍发，日暮更徘徊。
送周元基之京
作者：史鉴
朝代：明

孟冬寒气肃，鸿雁飞南翔。嗟我同心人，翩翩翻北行。朔风捲征旆，辕马忽悲鸣。仆夫在门前，亲宾张道旁。心知生别离，取醉暂相忘。君昔负奇志，少年怀四方。迫促未得施，所业但文章。兹行骋良图，骐骥超康庄。行道在济时，岂惟名誉扬。野人幸东壁，冀愿承馀光。
送康驿丞之京
作者：史鉴
朝代：明

皇天不雨江欲枯，有客棹鞅游南都。南都煌煌在天上，虎踞龙蟠屹相向。城中美酒斗十千，临行请君沽百钱。凤凰台头弄明月，拍手醉唱名都篇。
送康驿丞还庐陵
作者：史鉴
朝代：明

握手独相送，君行我自归。风波千里远，烟树一村微。地胜金鱼近，江清白鹭飞。鸰原应在念，回首思依依。
送张世鸿还杭州
作者：史鉴
朝代：明

酒尽歌停夜静时，醉看明月上花枝。神交已恨相逢晚，老至方知送别悲。野店闻鸡舟发早，海天零雨雁来迟。吴山翠滴西湖水，水远山长不尽思。
送张方洲
作者：史鉴
朝代：明

草浅花娇溪水新，东风酿作野亭春。相思明日重来此，只见花枝不见人。
送徐宪之选贡入京
作者：史鉴
朝代：明

朔风吹雪水流澌，岁晏逢人别更悲。吴会民饥犹病税，洛阳年少正忧时。徂征渐觉川途异，草对应忘刻漏迟。自笑临岐空执手，赠君无地觅松枝。
送智天然住嘉兴东塔
作者：史鉴
朝代：明

山中晚学修禅定，又出升堂了世因。汉守故居今入寺，吴僧新住旧为邻。池分二水心同净，塔近诸天供献频。我亦鸳鸯湖上客，欲来松下问前身。
送曲主簿运粮之京
作者：史鉴
朝代：明

赞公新董岁漕行，舸舰乘风五两轻。瓜步寒潮中夜落，潞河春水及时生。禁门听漏朝天阙，归路还乡入海城。此地从来好畋猎，臂鹰驱马少年情。
送杨宗周归维扬
作者：史鉴
朝代：明

江亭酒尽客登舟，落木纷纷下未休。南路风波偏觉险，北方裘马正宜秋。天垂迥野山横接，潮入平川海倒流。二十四桥行乐处，月明歌吹在层楼。
送梅刑部彦常
作者：史鉴
朝代：明

临江理舟楫，驾言辞故乡。故乡非不安，忧君未能忘。握手一长叹，出门何慨慷。所遇无险夷，行行尽周行。老骥志千里，游子怀四方。岂知辕下驹，局促徒悲鸣。圣朝虽致治，庶事未尽康。江南多苦雨，江北多愆阳。遗民日啼饥，已空糟与糠。救荒岂无政，何能补流亡。秋高胡马肥，徵师守边疆。行者犯锋镝，居者供糇粮。遣使出监护，冠盖恒相望。未闻奏捷功，声势徒张皇。君昔在郎署，明刑凛秋霜。仁声久洋溢，远追于与张。兹行定高擢，指日登岩廊。愿弘济时具，拯斯昏垫民。莫以合烛故，爱此东壁光。丈夫得行道，离别何足伤。
送樊司理考满
作者：史鉴
朝代：明

东方日出城门开，雨洒道路无尘埃。倾城出送使君去，前车后车相逐来。路旁弱柳不堪折，秖把新诗赠离别。使君岩岩廊庙姿，三尺由来能自持。平反不待慈母问，考课行对尚书期。最君治行当第一，一蹴登台不为疾。君不见汉朝任人尚法律，狱吏往往为公卿。释之世谓冤民少，定国人称用法平。况君明经取高第，比拟不能无重轻。更将古义决疑狱，莫谓明时无董生。
送母舅朱渔隐
作者：史鉴
朝代：明

十年才一见，离合动悲伤。授璧投河水，驱车送渭阳。青山明夕照，黄菊款秋光。莫惜频来过，慈亲鬓已霜。
送汝舍人行敏秩满还乡复往京师
作者：史鉴
朝代：明

池上频年独制麻，归来两鬓未霜华。慈亲投老承颜色，令子成材有室家。梦绕烟花催赴阙，雪消春水送浮槎。云开阊阖龙颜近，朝退班行雁影斜。侍女焚香供直省，卫兵森戟候排衙。天生贤俊为时用，休把鲈鱼到处誇。
送汪世望还吴兴
作者：史鉴
朝代：明

频年踪迹遍天涯，书剑萧条兴味赊。枫冷吴江人执手，月明苕水客还家。霜前黄菊惊寒早，湖上青山易日斜。落魄布衣今白首，也将诗酒度年华。
送沈上舍省墓复还靖州
作者：史鉴
朝代：明

巴陵南面古沅湘，背岭孤城闭夕阳。地接五溪蛮洞杂，水通三峡楚云长。去时车马经来路，到日儿童问故乡。闻道元方新出战，功成相与沐恩光。
送浦汝方访姚侍御
作者：史鉴
朝代：明

君家写山楼上住，扫尽云山入毫素。扁舟六月溯吴江，欲向丹邱最深处。丹邱主者绣衣人，年来画笔如有神。远慕荆关探妙诀，旁寻吴盛接芳邻。与君旧日相知久，握手无言惊白首。怒呼银鹿扫庭花，笑倩琼姬献杯酒。酒酣斗画为欢娱，峰峦歘来当座隅。摩挲老眼识真趣，脱帽席地惊相呼。我欲从君往盘礴，无奈尘纷苦缠缚。临江送君君不留，离情直与江东流。
送灵隐书记净无瑕游京师
作者：史鉴
朝代：明

披衣新得戒，杖锡又登程。世路随缘去，空门为法行。浮云上国远，片月故山明。心地平如水，风波自不惊。
送王静深还合州
作者：史鉴
朝代：明

风波才定日，舟楫又归程。月冷巴猿啸，人悲蜀道行。阵图依旧垒，山势接孤城。最是临岐别，秋高断雁鸣。
送秋官吴禹畴
作者：史鉴
朝代：明

明经跻上第，分署赴南京。祖饯群公集，关河几日程。迎亲就禄养，便道过家行。春色随车马，花枝拂旆旌。山围京口路，潮洗石头城。志在无刑治，民思用法平。连营知敛迹，西广避先声。乡里多寮寀，宗人更水衡。退公时燕喜，求友感嘤鸣。愁杀閒鸥鸟，烟波冷旧盟。
送稽挥使还长安
作者：史鉴
朝代：明

落花时节子规啼，中散还乡马首西。汉苑别来为日久，秦川行到觉天低。云程远见三春雁，关法今无半夜鸡。不独销魂灞桥上，阖闾城外亦凄凄。行行西迈古函关，到处莺声似故山。当代名藩推陜石，今王大雅继河间。香凝命服趋朝罢，乐奏轩县劳使还。戚里由来居肺腑，咨询长得侍宫班。
送稽挥使还长安·其一
作者：史鉴
朝代：明

落花时节子规啼，中散还乡马首西。汉苑别来为日久，秦川行到觉天低。云程远见三春雁，关法今无半夜鸡。不独销魂灞桥上，阖闾城外亦凄凄。
送稽挥使还长安·其二
作者：史鉴
朝代：明

行行西迈古函关，到处莺声似故山。当代名藩推陜石，今王大雅继河间。香凝命服趋朝罢，乐奏轩县劳使还。戚里由来居肺腑，咨询长得侍宫班。
送胡景明归
作者：史鉴
朝代：明

岁暮客途远，奈此风雪何。故人念行役，置酒相婆娑。高筵无杂宾，欢饮啸且歌。更长烛易短，乐极哀还多。良会不可常，别后少经过。望望天南端，山高水增波。忽枉寄来篇，恍若闻云和。人生行乐耳，此言当拜嘉。
送节推华公谪官
作者：史鉴
朝代：明

张饮春江湄，送此倦游客。冠盖何营营，临行纷赠策。吴人感恩深，攀路随充斥。行藏固由命，但为公论惜。楩楠弃中野，兰荪槁深泽。良时难再遇，杳然山海隔。黄鸟嘤其鸣，青骊逝安适。浮云忽归山，霖雨不成滴。湛湛长江水，粲粲水中石。风波汨其泥，所遇非故迹。惟其有本性，居然自清白。勿以穷自卑，徽音慰离析。
送范世良
作者：史鉴
朝代：明

弱柳不堪折，相携话水边。离杯传日暮，归路在春先。冻雪寒欺马，空江晓渡船。永怀交际久，况是昔人贤。
送莫同知弟北归赴试
作者：史鉴
朝代：明

省墓才南下，辞家又北征。淮山临驿路，易水绕都城。夜雨鸰原梦，春风雁塔名。遥知曲江畔，骑马看花行。
送表兄凌太常省亲还京
作者：史鉴
朝代：明

綵服宁亲暂乞归，思君行复上王畿。孤云回首频南望，旅雁逢春又北飞。水驿月明人语静，禁门风细漏声稀。宫中入觐天颜喜，日日含香侍琐闱。
送计正言
作者：史鉴
朝代：明

元夜烧灯送酒频，共怜明发有行人。情知白首偏伤别，莫信青袍已误身。归棹溯流溪路狭，东风和雨柳条新。从今一去相逢少，梦里寻君恐未真。
送诸立夫还杭
作者：史鉴
朝代：明

月斜霜冷夜乌鸣，匹马萧萧候晓行。黄叶关河今日泪，青灯风雨故人情。山连海岸孤城近，潮入钱塘古渡平。闻道秦川新有警，可能谈笑去休兵。
送赵孟昂归吴兴
作者：史鉴
朝代：明

不到霅中久，登高空自嗟。好山多近郭，有客喜还家。一带白鸥水，几枝寒食花。故人如见问，愁鬓已霜华。
送邹师孔游维扬
作者：史鉴
朝代：明

怜君失意向天涯，雨歇虹亭日已斜。对酒不须嗟往事，渡江知是客谁家。孤城犹系扬州郡，四海空传后主花。莫过雷塘吊陈迹，只今残柳尚啼鸦。
送郭训导
作者：史鉴
朝代：明

仲秋百卉腓，旅雁思南翮。凉风吹客衣，嗟君事行役。三调不徙官，依然在儒籍。皇朝重文教，此任故精择。诸生得造就，疑义资剖析。入室与升堂，煌煌尽圭璧。冷热固人情，于君自无斁。浩歌菁莪篇，芳尘满瑶席。
送韩綮丞河内
作者：史鉴
朝代：明

领得除书下九重，翩翩花县去哦松。吏人呈案无钳纸，星驾行春屡劝农。河内水流城外过，太行山色雨馀浓。寇恂去后今陈迹，千古遗民说再逢。
送顾仪宾赴石城王府花烛
作者：史鉴
朝代：明

银河星度月流辉，来傍天孙织锦机。不道九霄风露冷，夜深催换紫绡衣。香车齐向内家迎，一朵宫花下殿行。自是和鸣应钟吕，凤仪原不为箫声。
送顾仪宾赴石城王府花烛·其一
作者：史鉴
朝代：明

银河星度月流辉，来傍天孙织锦机。不道九霄风露冷，夜深催换紫绡衣。
送顾仪宾赴石城王府花烛·其二
作者：史鉴
朝代：明

香车齐向内家迎，一朵宫花下殿行。自是和鸣应钟吕，凤仪原不为箫声。
送鲁举人廷瞻廷对
作者：史鉴
朝代：明

秋风动地起，原野忽萧条。之子远行游，心旌自摇摇。中夜视明星，鸣鸡正嘐嘐。晨兴戒徙御，四牡一何骄。倾城此送别，张席俯西郊。杳杳即长路，依依谢故交。故交从此别，执手未能发。向夕起重云，白日光明灭。维兹大廷对，尽言斯效节。效节自吾分，过此非所缺。不闻刘去华，没世名愈烈。努力景前修，徽音慰薄劣。
送黄景新归豫章
作者：史鉴
朝代：明

西风雨打梧桐湿，有客升阶作长揖。面熟无烦道姓名，试问行年惊四十。四十年中二十边，与君相会在东禅。丰姿皎皎囊中玉，才艺便便山下泉。啸咏或过僧饭后，醉眠时在佛灯前。别来许久今重见，却恨流光疾于电。我尚淹为陇亩民，君今已挂天官选。谁知复作故乡行，水远山长无限情。射日匡庐湓浦道，齐云滕阁豫章城。豫章城，风日清，青枫叶落水波平。孤鹤横江秋度影，商船吹笛夜闻声。王师尚有虔州讨，愿得来书报息兵。
遗橘吴铁峰
作者：史鉴
朝代：明

中园有佳橘，结实何累累。经霜不尽采，时为穷岁资。念此难独有，一朝遗所思。所思亮不乏，聊用致我怀。
邦彦饮湖上暮归过保叔大呼求见因赍酒出寺饮之以诗送别
作者：史鉴
朝代：明

半山遥听故人歌，枉驾能为晚寺过。饮酒莫辞还秉烛，重来花事恐无多。
郭璞墓
作者：史鉴
朝代：明

一石巉岩似琢成，何年此地卜佳城。衔刀自信难逃祸，撒豆徒闻可化兵。雨过隧前无草色，月明江上有潮声。鹊巢双树南岗路，千古人传死后名。
都玄敬见访夜话
作者：史鉴
朝代：明

跫然步履忽闻声，喜极翻成倒屣迎。一别五年如转眼，重来信宿见交情。溪云杳杳随流去，池月娟娟入牖明。夜半孤灯挑欲尽，更传馀爝在薪荆。
醉桃源·寄刘邦彦
作者：史鉴
朝代：明

北新桥下雨催诗。春归人也归。多君重约再来期。春来人未知。花扫地，笋翻泥。还家时节移。青山南望渺天涯。美人相见稀。
醉落魄·赏宗弟正夫家紫蛱蝶
作者：史鉴
朝代：明

红娇白嫩。紫绵颜色标犹胜。罗山魏府交相竞。毕竟重楼，始与斯名称。罗帏不捲东风静。锦缠旖旎晨装靘。六铢衣薄肌肤映。寄语娇娥，莫把阑干凭。
醉题西垛壁
作者：史鉴
朝代：明

西风萧萧吹客衣，黄溪道上行人归。一声长笛起天外，白云满山霜叶飞。
重阳庵
作者：史鉴
朝代：明

我游重阳庵，不见重阳子。丹成飘然与世辞，骑龙遨游太清里。三山等鳌簪，四海犹杯水。万里一瞬间，千年片时耳。后人作屋青山头，重阳不来人自游。长风萧萧日杲杲，醉卧白石临清流。青衣洞，深且幽，衔花野鹿鸣呦呦。仰招浮云唤白鹤，吾将与尔仍丹邱。
金台行送吴进士汝砺之京
作者：史鉴
朝代：明

送君松陵道，远上黄金台。黄金之台在幽蓟，燕山易水相潆洄。燕昭栖栖本弱国，郭隗琐琐非雄才。时移运改真主出，廓增基构崇高哉。下瞰中原抚五岳，上摩北斗罗三台。维皇建极，明堂大开。县爵待士，四方风来。羡君前年取高第，名挂天曹粲星丽。归宁不见倚门人，泪尽呼天血斯继。三年读礼心茕茕，祥禫相循丧服更。素琴鼓罢笙歌成，仰望青天东北征，洞庭袅袅凉风生。秋水芙蓉满陂泽，日色照耀千花明。大艑小艖相逐行，双橹夹舷鹅鹳鸣。持觞挹酒劝君饮，去留各含无限情。无限情，长悠悠，人生岂为离别愁。丈夫得意有如此，仗剑出门何所求。贾生痛哭更流涕，忧在国事非身谋。君今此行给史可立致，遇事尽言斯职修，毋令吾徒戚戚长抱江湖忧。
金菊对芙蓉·雁荡
作者：史鉴
朝代：明

雁荡名山，蓉村胜境，天教装点东瓯。有东西天柱，大小龙湫。下临沧海如无地，疑大水、昼夜常浮。笔峰长卓，石旂犹展，万古千秋。何日拂袖南游。任穷探极览，未肯回头。直除非跨鹤，东访瀛洲。海波清浅扬尘起，等閒见、石屋添筹。此时方始，归来尽拚，敝了貂裘。
钟希哲者台州人也妙于传神成化二十年春沈君启南偕余访之欣然命笔咸云甚似因赋诗记之是岁四月十二日余初度也书于豫章堂
作者：史鉴
朝代：明

人生无百年，五十又过一。去者日以多，来者日以偪。情欲与寒暑，昼夜相剽贼。徒行已须杖，短发不任栉。顾兹孱弱躯，那为久存物。一朝随化尽，形容不复识。钟生妙传写，为我聊把笔。傅染藉丹青，经营自胸臆。精神与形似，毫发无所失。端如镜中影，恍若水底石。大均斯赋形，其理固莫测。孰知毫采功，妙夺造化力。我闻先正言，自治不外饰。求真既为妄，望久宁非惑。君看古人像，存者百无十。惟能慎厥修，庶几为永则。
锡山道中闻子规
作者：史鉴
朝代：明

行行西上竟何依，一片春帆带落晖。归梦独随流水远，客程惟觉故人稀。飞花小圃鹃声急，芳草平原树影微。惆怅乡关渺何许，东风回首欲沾衣。
长相思·无题
作者：史鉴
朝代：明

花满枝。蝶满枝。客舍恹恹卧病时。愁闻春鸟啼。为相思。苦相思。相别常多相见稀。缠绵无了期。
门有车马客行·其一
作者：史鉴
朝代：明

翩翩南回雁，哀鸣向秦飞。道路非不远，乘时安可违。门有车马客，驾言归故庐。执手难久留，且复少裴回。关中天下险，山河尽城池。云胡失保障，匈奴忽来兹。传闻入北地，民物多伤夷。岂无霍去病，能不以家为。胡来闭城守，胡去扬兵追。如何秦陇间，到处成疮痍。凭君谢诸将，全躯岂男儿。努力事扫除，勿令蔓且滋。古来御戎狄，重在干城才。请看麒麟阁，功臣亦人为。
问刘邦彦疾
作者：史鉴
朝代：明

遥闻末疾渐加瘳，时向湖山续旧游。杯酒尚须行乐用，花枝多为养生休。春风杨柳迷归骑，秋水芙蓉隐钓舟。何日从君柁楼底，卧听横笛起中流。
闻汝行敏之京不及往饯赋此以送
作者：史鉴
朝代：明

偶接家书喜复惊，故人今作上都行。吴山浙水非吾土，蓟树燕云费客程。投老每伤千里别，向风难致一杯情。铨衡今是王司马，应念头颅白渐生。
雨天即事
作者：史鉴
朝代：明

睡起浑无事，庭前得自如。野花三径满，村酒一杯余。诗逐层云起，人缘积雨疏。眼看秋又到，搔首独踟蹰。
震泽竹枝词送中书李舍人二首·其一
作者：史鉴
朝代：明
体裁：词

太湖东与海相通，大浪掀天难使篷。今夜且来洲里宿，明朝又怕日高风。
震泽竹枝词送中书李舍人二首·其二
作者：史鉴
朝代：明
体裁：词

鸦鹊群飞过别村，乌云接日晚昏昏。西风一夜翻湖起，大小人家水到门。
青玉案·武夷
作者：史鉴
朝代：明

武夷春色年年早。花满洞天清晓。玉女峰头云缥缈。幔亭张列，群仙来下，环佩知多少。天生九曲清溪绕。几处流来棹歌好。音韵悠扬风袅袅。舟横绝壑，岩留仙掌，知是何人巧。
静女篇赠张靖之
作者：史鉴
朝代：明

静女姝且好，采香溪水边。容颜若华月，流光正婵娟。黄金为步摇，明珠间琅玕。雾縠翳方空，长袖拂翩翩。美目腾光彩，靥辅宜笑嘕。凌波动微步，旋转何便嬛。令色天下稀，遂为君所怜。选择升椒除，燕婉侍君前。鸡鸣戒盈朝，辞辇愿推贤。君心重贤淑，宠倖冠三千。逍遥赤墀畔，游戏青蒲端。众女嫉蛾眉，善淫生巧言。遂令绝世姿，摈弃不复延。寂寞闭长门，蹉跎过盛年。君门深九重，虎豹卫严关。望幸固已绝，求通良独难。弹琴和悲歌，泪下空汍澜。薄命古来有，君恩故如天。
韬光庵
作者：史鉴
朝代：明

韬光古精舍，远迹西山岑。冈岫屡回复，云岚杳深沉。流泉激修竹，绿萝被青林。密叶翳朝阳，芳柯承夕阴。杖策遵微径，逝将支遁寻。行行未易即，遥闻钟磬音。徙倚绝尘想，冥思谐道心。搴芳咏招隐，松风和悲吟。
顷以多故绝不作诗春暮霖潦为灾谷未入土恐有过时之忧聊命纸笔以谂同志云
作者：史鉴
朝代：明

生生本阳德，万物咸华滋。穷阴忽为咎，积雨无晴时。颠风泛洪涛，荡决渰畬菑。沟壑有遗民，憔悴半流离。空林少烟火，晨膳夕无炊。县官急租税，督责烦鞭笞。但知赴期会，谁能恤寒饥。日月更相送，春事奄无遗。过时而不耕，秋成安可期。虽有劝农令，文具亦何为。传闻盗贼起，民穷多致斯。咄唶有深忧，岂惟漆室葵。
题僧善权画
作者：史鉴
朝代：明

倪迂死后犹存画，权袖图成更有诗。头白云卿重题品，董元曾是巨然师。
题僧扇二首
作者：史鉴
朝代：明

湖水泠泠山日低，上方台殿古城西。春游记得前年事，醉卧竹房听鸟啼。乌啼花落自年年，古寺依然野水边。惆怅旧游零落尽，几多心事不如前。
题僧扇二首·其一
作者：史鉴
朝代：明

湖水泠泠山日低，上方台殿古城西。春游记得前年事，醉卧竹房听鸟啼。
题僧扇二首·其二
作者：史鉴
朝代：明

乌啼花落自年年，古寺依然野水边。惆怅旧游零落尽，几多心事不如前。
题刘侍御奉思卷
作者：史鉴
朝代：明

少日趋庭业已成，立身端不愧扬名。乾坤共荷生全德，存殁宁忘慕爱情。春雨秋霜行处感，冰鱼冬笋馔时烹。貤封祢庙云章贲，锡号慈闱象服荣。牢鼎自调陈礿祭，版舆躬御乐新晴。羹墙有见颜如在，供养还资禄代耕。清畏人知思济美，狱经亲问遂持平。圣朝孝理烦公辈，比屋从今尽可旌。
题刘大参所藏兰图
作者：史鉴
朝代：明

秋兰何青青，罗生湘水旁。芳馨随风发，菲菲久弥章。嗟哉好修士，采襭纫为纕。人多贵萧艾，谓斯为不芳。草木犹未得，珵美奚能当。若人写毫素，鉴之宜不忘。灵修苟见察，萎绝亦何伤。毋为玩形似，无实徒空长。浩歌离骚经，余襟涕浪浪。
题可庵老人写竹
作者：史鉴
朝代：明

国初写竹王舍人，笔端生动妙入神。风流太常继其后，片纸一出人争取。可庵老人得此传，声价在人尤赫然。江南贤豪动百数，家家屏障生风烟。前年寄我雪竹图，天地惨淡云模糊。大枝横斜小枝亚，金鞭击折青珊瑚。今年写竹吴江见，写出千人万人羡。鸾凤盘空云日翻，蛟龙出海风雷变。鹧鸪无声锦瑟稀，湘娥披云未遮面。老人老人勿自珍，笔力转多方绝伦。高山流水志有在，莫谓识面无其人。
题吴铁峰家假山
作者：史鉴
朝代：明

仲子为山处，容人得屡过。峰峦平地起，水木到门多。欲雨生云雾，经春长薜萝。流莺如惬意，百啭杂笙歌。
题和靖观梅
作者：史鉴
朝代：明

孤山山下断桥边，万树寒香雪后天。我亦骑驴来吊古，夕阳荒冢寺门前。
题小景送人归宜兴
作者：史鉴
朝代：明

家住铜官山，山亭翳修竹。主人游未归，白云满幽谷。山中多白云，栖我亭前树。日暮度前村，又与东风遇。朝下铜官去，暮向铜官归。春风被花恼，满山蝴蝶飞。归向铜官下，长歌采蕨薇。岚光霏翠雨，湿尽薜萝衣。
题小景送人归宜兴·其一
作者：史鉴
朝代：明

家住铜官山，山亭翳修竹。主人游未归，白云满幽谷。
题小景送人归宜兴·其三
作者：史鉴
朝代：明

朝下铜官去，暮向铜官归。春风被花恼，满山蝴蝶飞。
题小景送人归宜兴·其二
作者：史鉴
朝代：明

山中多白云，栖我亭前树。日暮度前村，又与东风遇。
题小景送人归宜兴·其四
作者：史鉴
朝代：明

归向铜官下，长歌采蕨薇。岚光霏翠雨，湿尽薜萝衣。
题徐德夫池亭
作者：史鉴
朝代：明

临川开第宅，辟土作陂塘。葺宇荷为盖，规芳荔植墙。大观天尽际，小愒水中央。白日寻常过，浮云聚散忙。林霏滋鸟道，柳浪泛虹梁。曳履来鸣玉，投竿出钓璜。游鱼闻瑟起，归鹤溯风翔。下女收遗佩，清童拾堕珰。露香敷菡萏，雨涨浴鸳鸯。向夕尤宜月，吹箫引凤凰。
题扇
作者：史鉴
朝代：明

水绕青山去复回，有时浮送落花来。东风吹乱垂杨柳，欲倩游人为解开。
题扇
作者：史鉴
朝代：明

雨过青山翠欲流，夕阳明处断虹收。扁舟自为寻诗去，不在求鱼下钓钩。
题扇
作者：史鉴
朝代：明

高浪蹴天浮，停桡且湾泊。寄语后来人，前途风更恶。
题扇寄阎尚温
作者：史鉴
朝代：明

鸿雁秋来春复回，音书两地各徘徊。梦中不道关山远，镜里空嗟岁月催。吴苑朋游非旧雨，秦川车毂转轻雷。相逢驿使无相赠，聊托清风当陇梅。
题扇讽陆廷美
作者：史鉴
朝代：明

大田尘起桔槔鸣，望雨不来无限情。借问金陵贵公子，此声何似搊秦筝。
题旌功庙
作者：史鉴
朝代：明

万马环行幄，平沙走控弦。万方三日临，九鼎一丝悬。不有维藩议，将为举国迁。救时平祸乱，功业冠群贤。李纲才仗钺，谢傅尚围棋。庙议如羹沸，都城累卵危。维公际艰步，异世若同时。指授诸戎帅，从容尽合宜。二圣弘兴继，纶音贲贶同。易名维一惠，赐庙录元功。精爽风云接，恩光雨露浓。公神如不死，感荷九原中。
题旌功庙·其一
作者：史鉴
朝代：明

万马环行幄，平沙走控弦。万方三日临，九鼎一丝悬。不有维藩议，将为举国迁。救时平祸乱，功业冠群贤。
题旌功庙·其三
作者：史鉴
朝代：明

二圣弘兴继，纶音贲贶同。易名维一惠，赐庙录元功。精爽风云接，恩光雨露浓。公神如不死，感荷九原中。
题旌功庙·其二
作者：史鉴
朝代：明

李纲才仗钺，谢傅尚围棋。庙议如羹沸，都城累卵危。维公际艰步，异世若同时。指授诸戎帅，从容尽合宜。
题曹颙若扇寄顾东明
作者：史鉴
朝代：明

莺脰湖边旧隐，吴淞江上行舟。借问离情何似，春波日夜长流。
题杂画
作者：史鉴
朝代：明

断崖泉水落，古木野云平。独坐不知久，忽闻天籁鸣。山中雨初歇，溪水夜来长。幽禽知我閒，飞下复飞上。山光凝暮云，风来忽吹散。借问在山人，何如出山见。山云低欲流，山泉绿堪酿。高台人不游，麋鹿来亭上。坐石看流水，晚来忘却归。鸳鸯见人影，惊起一双飞。
题杂画·其一
作者：史鉴
朝代：明

断崖泉水落，古木野云平。独坐不知久，忽闻天籁鸣。
题杂画·其三
作者：史鉴
朝代：明

山光凝暮云，风来忽吹散。借问在山人，何如出山见。
题杂画·其二
作者：史鉴
朝代：明

山中雨初歇，溪水夜来长。幽禽知我閒，飞下复飞上。
题杂画·其五
作者：史鉴
朝代：明

坐石看流水，晚来忘却归。鸳鸯见人影，惊起一双飞。
题杂画·其四
作者：史鉴
朝代：明

山云低欲流，山泉绿堪酿。高台人不游，麋鹿来亭上。
题梅
作者：史鉴
朝代：明

古寺借梅看，欲去仍回首。试问优昙花，有此寒香否。
题梅
作者：史鉴
朝代：明

瘦影幽香蝶未知，几番愁绝五更时。春寒昨夜新瓶冻，寄语东风为一吹。
题梅花道人钩勒竹
作者：史鉴
朝代：明

协律遗踪世所珍，湖州惟用墨传神。沙弥老去耽成癖，笔法真能到古人。
题沈启南小画
作者：史鉴
朝代：明

人事有动静，山林无浅深。心虚耳长寂，应不怨鸣禽。
题沈启南松陵别意
作者：史鉴
朝代：明

芙蓉秋水照双旌，冠盖纷纷出送行。见画不堪伤往事，冷风和雨过江城。
题沈启南画
作者：史鉴
朝代：明

一春风雨未曾晴，入夏湖波与岸平。独上江楼听布谷，畬田几处有人耕。
题沈启南画
作者：史鉴
朝代：明

营邱骨冷瘗青山，逸驾遥遥信莫攀。近说东阳得三昩，寒林今复见人间。
题沈启南画月下杏花
作者：史鉴
朝代：明

我昔庆云看杏花，春云压树埋晴霞。无端风雨中夜作，狼藉满地同泥沙。十年蹭蹬不复见，无乃天意于吾赊。老南忽往花正好，两株繁华对晴昊。白日苦短看不足，更向良宵事幽讨。月明照花花在地，恍若清波漾文藻。夜深露下花更佳，汗湿蛾眉淡于扫。巫山神女朝梦云，洛水灵妃夜当道。知君好事不可当，绕树行吟被花恼。诗成得意难具陈，片纸再与花传神。品高意远迹逾妙，反觉树上花非真。须臾喧传动城郭，借看累月纷蹄轮。君不见虎头曾图瓦棺壁，观此杂沓输其珍。老僧老僧收拾去，且莫出示无钱人。
题沈启南西林唱和
作者：史鉴
朝代：明

故人访我来长洲，半道却入西林游。西林萧萧倚绝壁，仰见白日西南流。林僧昼眠开北牖，惊呼谓是吾师友。遣人四出招良朋，露坐中庭接杯酒。东方月出星满天，抗袖起舞心茫然。白璧无由报知己，丹砂不复延流年。延流年，真浪语。何如饮美酒，沉酣不知暑。昙花菲香充佛庐，爝火流光骇仙鼠。既歌且谣，其乐陶陶。不有君子，那能逍遥。诗成写图徐隐几，顷刻云烟生满纸。天机到处人莫知，明日喧传动城市。
题沈启南赠尹孟容画
作者：史鉴
朝代：明

天水吴兴两地悬，椷诗遥作买山钱。峰峦满纸新题遍，乔木依然在涧边。
题澄上人所藏竹
作者：史鉴
朝代：明

渭川千亩影萧萧，苦旱年来叶半凋。见画忽然兴远思，行人应在灞陵桥。
题竹
作者：史鉴
朝代：明

密叶因风扫，凉阴借月生。龙孙潜未发，应待法雷鸣。
题范世良扇
作者：史鉴
朝代：明

江南旧宅已无存，义泽依然在子孙。君去岁寒堂上看，长松几个立当门。
题萱
作者：史鉴
朝代：明

堂背萱花好，慈亲日举觞。南风吹缓带，比叶一般长。试问萱花道，慈亲寿若何。一丛千万叶，计数未为多。
题萱·其一
作者：史鉴
朝代：明

堂背萱花好，慈亲日举觞。南风吹缓带，比叶一般长。
题萱·其二
作者：史鉴
朝代：明

试问萱花道，慈亲寿若何。一丛千万叶，计数未为多。
题许子厚扇
作者：史鉴
朝代：明

好山多在石湖西，草色新年绿未齐。亭子半开修竹里，一帘春雨鹧鸪啼。
题陈希夷睡图
作者：史鉴
朝代：明

世事纷纷类奕棋，莲花峰下睡多时。春风引入华胥国，忘却浮生在乱离。
题陶文式御史写竹寄衎公
作者：史鉴
朝代：明

忆昔攒眉入社中，归来三径饱清风。东篱把酒馀酣在，却写横枝寄远公。
题马抑之画江阁捕鱼图
作者：史鉴
朝代：明

水阁风多酒思凉，仙郎一曲和沧浪。祗今正是贤劳日，莫为鲈鱼恋故乡。
风入松·会稽
作者：史鉴
朝代：明

会稽山水尽知名。人在镜中行。彩云暖护云门寺，东风过、吹散还生。贺监湖头草绿，谢公宿处猿鸣。采莲越女照人明。花下只闻声。剡溪流水依然在，何人再、雪夜寻盟。许我他年来否，月明何处吹笙。
饮乌步顾氏村居
作者：史鉴
朝代：明

去郭逾千步，淳风自一乡。日斜鱼市集，岁久水祠荒。草色遥连浦，花枝半出墙。西南山更好，欲渡苦无梁。
饮马长城窟行（壬辰岁，闻西师失利作）
作者：史鉴
朝代：明

羽书日夜至，匈奴寇三边。边将昧远图，坐使入河阴。候骑至朝那，烽火照甘泉。地利既失险，关城俱戒严。车攻马亦同，兵精甲且坚。如何两虎斗，曾不念主言。挟辀起微衅，拔棘终为愆。解怨殉国难，不闻廉蔺贤。师克贵在和，力分由不专。行行靡神速，观望谁当前。胡骑中夜来，列营不相援。一败竟涂地，兵甲满山川。献俘既无闻，饮至亮茫然。我生抱微志，夙览孙吴篇。虽非肉食者，国忧躯欲捐。上书求自试，请为士卒先。制胜在一心，出奇惟万端。长组系单于，穷追过祁连。功成报明主，辞赏归园田。
饮马长城窟行（壬辰岁，闻西师失利作）·其一
作者：史鉴
朝代：明

羽书日夜至，匈奴寇三边。边将昧远图，坐使入河阴。
饮马长城窟行（壬辰岁，闻西师失利作）·其七
作者：史鉴
朝代：明

长组系单于，穷追过祁连。功成报明主，辞赏归园田。
饮马长城窟行（壬辰岁，闻西师失利作）·其三
作者：史鉴
朝代：明

选将命徂征，仗钺信桓桓。
饮马长城窟行（壬辰岁，闻西师失利作）·其二
作者：史鉴
朝代：明

候骑至朝那，烽火照甘泉。地利既失险，关城俱戒严。
饮马长城窟行（壬辰岁，闻西师失利作）·其五
作者：史鉴
朝代：明

挟辀起微衅，拔棘终为愆。解怨殉国难，不闻廉蔺贤。师克贵在和，力分由不专。行行靡神速，观望谁当前。胡骑中夜来，列营不相援。
饮马长城窟行（壬辰岁，闻西师失利作）·其六
作者：史鉴
朝代：明

一败竟涂地，兵甲满山川。献俘既无闻，饮至亮茫然。我生抱微志，夙览孙吴篇。虽非肉食者，国忧躯欲捐。上书求自试，请为士卒先。制胜在一心，出奇惟万端。
饮马长城窟行（壬辰岁，闻西师失利作）·其四
作者：史鉴
朝代：明

车攻马亦同，兵精甲且坚。如何两虎斗，曾不念主言。
鲁廷瞻叶廷缙徐宪之送至龙江而别夜坐有怀
作者：史鉴
朝代：明

晚泊龙江上，君归我未行。乘流喜风顺，看月待潮生。水市浮舟卖，渔灯入夜明。乡心与离思，扰扰梦难成。
鸂鶒吟送余大尹三首
作者：史鉴
朝代：明

鸂鶒何双双，飞来水中央。使君入台去，官为绣衣郎。黄金为马鞍，青丝为马缰。驰驱道路上，到处生辉光。鸂鶒何双双，飞来水中渚。倾城送使君，使君入台去。旁人尽相羡，吾侬泣无语。使君挽不留，乌啼天欲曙。鸂鶒何双双，飞来水中洲。使君入台去，翩翩天上游。凤凰览德辉，一鸣三千秋。下以成文章，上以昭皇休。
鸂鶒吟送余大尹三首·其一
作者：史鉴
朝代：明

鸂鶒何双双，飞来水中央。使君入台去，官为绣衣郎。黄金为马鞍，青丝为马缰。驰驱道路上，到处生辉光。
鸂鶒吟送余大尹三首·其三
作者：史鉴
朝代：明

鸂鶒何双双，飞来水中洲。使君入台去，翩翩天上游。凤凰览德辉，一鸣三千秋。下以成文章，上以昭皇休。
鸂鶒吟送余大尹三首·其二
作者：史鉴
朝代：明

鸂鶒何双双，飞来水中渚。倾城送使君，使君入台去。旁人尽相羡，吾侬泣无语。使君挽不留，乌啼天欲曙。
鸭绿漾
作者：史鉴
朝代：明

近接太湖水，倒涵苍弁峰。地无高丽险，色比汉江醲。荡漾数十顷，岚霏三四重。碧岩长在望，日暮忽闻钟。
鹤舟
作者：史鉴
朝代：明

幽人养鹤爱风标，行动常令载近桡。丹顶映波春泛雨，缟衣笼月夜乘潮。几声篷底清宜听，片雪船头白未消。我欲从君渡江水，扣舷歌罢又吹箫。
鹿葱
作者：史鉴
朝代：明

鹿葱华蘁世同珍，肯谓忘忧别有真。大抵人情重传信，辟邪元不是麒麟。
龟田
作者：史鉴
朝代：明

经界分明出化工，宝龟形状俨相同。荆州纳锡充王贡，洛水呈祥助圣功。千岁不巢莲叶上，一秋长入稻花中。野人共信神灵在，豚酒时来卜岁丰。
春晴
作者：史钶
朝代：明
体裁：七言绝句

春光二月满皇州，半逐桃花入水流。何事王孙归未得，东郊芳草自含愁。
新燕试飞时
作者：史锦林
朝代：明
体裁：五言排律

五月飞雏燕，云衣似剪新。巢边才恋母，帘隙渐窥人。斜逐回风袖，低翻贴水蘋。差池情自得，下上语如亲。樱荐知逢夏，梅黄觉过春。时禽符令序，杏苑欲呈身。
泥根玉雪原无染
作者：史锦林
朝代：明
体裁：五言排律

翻水泥无染，香生玉雪根。过头云弄影，舒臂月留痕。爽带西来气，清宜露洗盆。眼穿公子匊，丝引美人扪。六出知同洁，双联岂共浑。激波如见采，太液正开樽。
红杏枝头春意闹
作者：史锦林
朝代：明
体裁：五言排律

文杏枝头放，春来意正融。无声偏觉闹，有色遍飞红。特使芳姿斗，非关羯鼓隆。粉墙游子屐，酒肆落花风。似锦舒何丽，如霞望不穷。玉楼人醉处，金榜马归中。采蕊蜂衙散，穿林燕语工。岂同冬寂寞，但解染青枫。
轻罗小扇扑流萤
作者：史锦林
朝代：明
体裁：五言排律

恰好穿针罢，追凉下小亭。偶携新制扇，轻扑乱飞萤。挥处圆如月，流来炳若星。乍翻双袖翠，合背一灯青。飘忽光难定，翩跹步未停。好风原可借，腐草亦通灵。雅趣今宵得，欢声隔院听。纱囊声贮满，移照案头经。
风来水面时
作者：史锦林
朝代：明
体裁：五言排律

水面莹心镜，风来与化参。云开千古月，春转百花潭。澹荡浮光散，空明内景涵。鸢鱼知各正，上下足穷探。善也仙尝御，如斯圣独谙。高贤耽道味，吟罢有余甘。
风行水上自成文
作者：史锦林
朝代：明
体裁：七言律诗

著水轻柔风正薰，光摇凝碧静生文。徐来砌作鱼鳞细，折处回看蟹眼分。曲岸流花应有态，长空浴月直无垠。心唯不竞开生面，遥接南离五色云。
过顾山寺次韵
作者：史镒
朝代：明

醉策青藜杖，因过水寺西。石苔春雨滑，潭树暮云低。磬断声初定，花深客欲迷。闲行忘近远，随处听莺啼。
送宋学士
作者：史靖可
朝代：明
体裁：七言绝句

君王亲为计归程，几日携家出凤城。江上春来有风浪，扁舟好向里河行。
雨中感怀
作者：史颐
朝代：明

白日西飞水自东，乾坤浩浩恨何穷。无梯可觅姮娥药，有术难乘御寇风。啼声春雨里，青山万点酒杯中。王孙去后多芳草，肠断江南鹤发翁。
孤松
作者：史黄婉
朝代：明
体裁：古风

孤松生幽涧，落落苍龙骨。可怜托处卑，掩抑干霄质。萧艾在崇冈，春风气蓬勃。不有岁寒心，宁似千年物。
游仙诗二首·其一
作者：史黄婉
朝代：明
体裁：七言绝句

东皇夜宴水晶城，玉树琼葩相映明。鹤背坐看波底日，酒曛风细露华清。
游仙诗二首·其二
作者：史黄婉
朝代：明
体裁：七言绝句

碧海芙蓉五色开，仙娥分瓣列妆台。身同蝴蝶多游遍，不是南华梦里来。